











Mizgînî 
Metta 


Malbavka Îsa Mesîh 


1 Kitêba malbavka Îsa* Mesîhê” kurê Dawid" ê 
kurê Birahîm ev e: 
2Birahîm bavê Îshaq bû, 
Îshaq bavê Aqûb bû, 
Aqûb bavê Cihûda* û birayên wî bû, 
3?Cihûda bavê Perez û Zerah bû, 
ku diya wan Tamara bû, 
Perez bavê Hesrûn bû, 
Hesrûn bavê Ram bû, 
4Ram bavê Amînadav bû, 
Amînadav bavê Nehşon bû, 
Nehşon bavê Salmon bû, 
šSalmon bavê Bowaz bû, 
ku diya wî Rexab bû, 
Bowaz bavê Ovêd bû, 
ku diya wî Rût bû, 
Ovêd bavê Yêşa bû 
tû Yêşa jî bavê Dawid* padîşah bû. 


Dawid bavê Silêman bû, 

ku berê diya wî jina Ûrya bû, 
7Silêman bavê Rêhoboam bû, 
Rêhoboam bavê Ebiya bû, 
Ebiya bavê Asa bû, 
šAsa bavê Yehoşafat bû, 
Yehoşafat bavê Yoram bû, 

Yoram bavê Ûzya bû, 

tÛzya bavê Yotam bû, 

Yotam bavê Ahaz bû, 

Ahaz bavê Hizqiya bû, 

'"Hizqiya bavê Minaşe bû, 

Minaşe bavê Amon bû, 

Amon bavê Yoşya bû 

1'û Yoşya jî bavê Yexonya û birayên wî bû, 
ku di dema sergombûna* Babîlê de 
çêbûn. 


12Yexonya bavê Şaltiyêl bû, 
ku piştî sergombûna Babîlê çêbû, 
Şaltiyêl bavê Zerûbabel bû, 
%Zerûbabel bavê Abiyûd bû, 
Abiyûd bavê Êlyaqîm bû, 
Êlyaqîm bavê Azûr bû, 
4Azûr bavê Sadoq bû, 
Sadoq bavê Axîn bû, 
Axîn bavê Êlyûd bû, 
'5Êlyûd bavê Êlazar bû, 
Êlazar bavê Metan bû, 
Metan bavê Aqûb bû 
'êû Aqûb jî bavê Ûsivê mêrê Meryemê bû. 
Ji Meryemê jî Îsa", 
yê ku jê re Mesîh* tê gotin çêbû. 

"Bi vî awayî ji Birahîm heta Dawid çardeh nifş, 
ji Dawid heta sergombûna* Babîlê çardeh nifşên 
din û ji sergombûnê heta Mesîh jî çardeh nifş 
derbas bûn. 

Bûyîna Îsa Mesîh 
'8Bûyîna* Îsa* Mesîh* jî bi vî awayî çêbû: Diya 
wî Meryem dergistiya Ûsiv bû, lê berî ku ew 
bizewicin û bigihîjin hev, xuya bû ku ew bi Ruhê* 
Pîroz bizaro ye. Dergistiyê* wê Ûsiv mirovekî” 
rast bû û ji ber ku nedixwest Meryemê li pêş 
xelkê bide şermê, wî niyet kir ku wê bi dizî berde. 
21Ew hê li ser vê yekê difikirî, milyaketekî Xudan* 
di xewnê de lê xuya bû û got: “Ey Ûsivê kurê 
Dawid"*! Netirse ku tu Meryemê ji xwe re bi jinîtî 
bînî. Çimkî yê ku di malzaroka wê de çêbûye ji 
Ruhê* Pîroz e. ?'Ewê kurekî bîne û tê navê wî 
Îsa* deynî, çimkî ewê gelê xwe ji gunehên wan 
rizgar* bike.” 2Ev hemû çêbûn, da ku gotina 
Xudan* a ku bi devê pêxember* gotiye bê cih: 
23“Va ye, wê keçik* bizaro bibe 
û ewê kurekî bîne. 
Û wê navê wî Îmanûêl deynin,” 
ku tê wergerandin: “Xwedê bi me re ye.” 
2Gava ku Ûsiv ji xewê hişyar bû, emirê milya- 
ketê Xudan anî cih û Meryem ji xwe re bi jinîtî 
anî. 25Lê ew neçû ba wê, heta ku wê kurê xwe 
anî. Û wî navê zarok Îsa danî. 


Stêrnasên ji Rojhilat 


2 Îcar di dema Hêrodês* padîşah de, çaxê Îsa* 
li Beytlehma Cihûstanê* çêbû, ji Rojhilat stêrnas 
hatin Orşelîmê* ?û pirsîn: “Ka padîşahê Cihûyan 
ê ku çêbûye li ku derê ye? Me li Rojhilat stêra wî 
dît û em hatin ku biperizin* wî.” !Gava ku 

Hêrodês padîşah ev yek bihîst, ew û hemû 
Orşelîm jî pê re bizdiya. “Wî hemû serekên 
kahînan* û Şerîetzan* li hevdû civandin û ji wan 
pirsî, ka wê Mesîh* li ku derê çêbibe. Wan jê re 
got: “Li Beytlehma Cihûstanê, çimkî bi destê 
pêxember” weha hatiye nivîsîn: 

6“Û tu, ey Beytlehma li welatê Cihûstanê! 

Tu di nav serdarên Cihûstanê de 

bi tu awayî ne ya herî kêm î. 
Çimkî wê ew serdarê ku şivantiya gelê min 
ê Îsraêl bike ji te rabe!” 

7Li ser vê yekê Hêrodês bi dizî gazî stêrnasan kir 
û ji wan qenc hîn bû ku stêr kengê xuya bûye. 
83Di pey de wî ew şandin Beytlehmê û ji wan re 
got: “Herin û qenc li zarok bigerin. Gava ku we 
ew dît, haya min pê bixin, da ku ez jî bêm û 
biperizim* wî.” !Piştî bihîstina gotina padîşah ew 
ketin riya xwe. Ew stêra ku li Rojhilat dîtibûn li 
pêşiya wan çû, heta li ser cihê ku zarok lê bû 
rawesta. ''"Gava ku wan jî stêr dît, bi şahiyeke 
mezin dilgeş bûn. ''Ew ketin malê û zarok bi 
diya wî Meryemê re dîtin, çûn ser çokan û 
perizîn wî. Sindoqa xwe ya xezînê vekirin û 
diyariyên ji zêr, bixûr* û nardê* pêşkêşî* wî kirin. 
1ı2Piştî ku di xewna xwe de hatin tembîhkirin, da 
ku venegerin ba Hêrodês, ew di riyeke din re çûn 
welatê xwe. 


Bi Misirê ve revîn 


13Piştî çûyîna stêrnasan, milyaketekî Xudan” di 
xewnê de li Usiv xuya bû û got: “Rabe, rahêje 

zarok û diya wî û bireve Misirê. Li wê derê bimîne 
heta ku ez ji te re bêjim. Çimkî Hêrodês wê li 
zarok bigere, da ku wî bikuje.” '/" Hingê Ûsiv rabû, 
rahişt zarok û diya wî û bi şev çû Misirê '5û heta 
mirina Hêrodês li wê derê ma. Û bi vî awayî ew 
peyva* Xudan, ya ku bi devê pêxember gotibû 
hat cih: “Min ji Misirê gazî kurê xwe kir.” 


Kuştina zarokan 


16Gava Hêrodês fêm kir ku ji aliyê stêrnasan ve 
hatiye xapandin, gelek hêrs bû. Li ser vê yekê, 
tam li gor wî çaxê ku ji stêrnasan hîn bûbû, li 
Beytlehm û li hemû der û dora wê fermana 
kuştina hemû zarokên kurîn ên du salî û ji 
diduyan biçûktir derxist. ''Û bi vî awayî ew 
peyva* ku bi devê Yêremya pêxember* hatibû 
gotin hat cih: 
'è“Ji Ramayê dengek hat bihîstin, 
Şîn û girîn û li xwe xistin! 
Rahêl* ji bo zarokên xwe digirî 
Û ew naxwaze bê aşkirin. 
Çimkî êdî ew nînin.” 


Vegerîna ji Misirê 


Piştî ku Hêrodês mir, milyaketekî Xudan li 
Misirê di xewnê de li Ûsiv xuya bû %û got: “Rabe, 
rahêje zarok û diya wî û vegere welatê Îsraêlê, 
çimkî ew ên ku li kuştina zarok digeriyan mirin.” 
21 Îcar Ûsiv rabû, zarok û diya wî hildan û 
vegeriyan welatê Îsraêlê. 2Lê gava wî bihîst ku 

Arxêlayo* di cihê bavê xwe Hêrodês de li herêma 
Cihûstanê* bûye padîşah, ew tirsiya ku here wê 
derê. Piştî ku di xewnê de hat tembîhkirin, bi 
aliyê Celîlê* ve çû. 2Li wir, li bajarê ku jê re 
dibêjin Nisret bi cih bû. Bi vî awayî ew peyva ku 
bi devê pêxemberan hatibû gotin hat cih: “Wê ji 
wî re 'yê Nisretî' bê gotin.” 


Banga Yûhennayê imadkar 


3 Di wan rojan de Yûhennayê* imadkar"* li çola 
Cihûstanê* derket meydanê û weha dest bi hîn- 
kirinê kir: ?'Ji gunehên xwe vegerin, çimkî 
Padîşahiya* Ezmanan nêzîk e!” !Yûhenna ew e 
ku Îşaya pêxember* weha li ser wî gotiye: 

“Dengek li çolê gazî dike: 
'Riya Xudan* amade bikin, 
Şiveriyên wî sererast bikin!” 

“Cilên Yûhenna ji pirça devê bûn û qayîşeke 
çermîn li pişta wî girêdayî bû. Xwarina wî kulî û 
hingivê çolê bû. !Hingê ji Orşelîmê*, ji hemû 
Cihûstanê û ji tevahiya herêma Çemê Urdunê 
dihatin ba Yûhenna, f gunehên xwe eşkere dikirin 
û di Çemê Urdunê de bi destê wî imad* dibûn. 

!Lê gava Yûhenna dît ku ji Fêrisî* û Sadûqiyan* 
gelek tên ku imad bibin, wî ji wan re got: “Hey 
têjikên koremaran! Kê şîret li we kir ku hûn jl 
ber xezeba ku tê birevin? !Fêkiyê ku li tobe- 
kirinê tê, bidin. !Di dilê xwe de nebêjin: “Em ji 
dûndana* Birahîm in.' Çimkî ez ji we re dibêjim 
ku Xwedê dikare ji van keviran jî zarokan ji 
Birahîm re rake! "Ji xwe bivir li ser rayên daran 

e! Her dara ku berê qenc nede wê bê birîn û bê 
avêtin nav êgir. 'Erê ez we ji bo jigunehvegerînê 
bi avê imad* dikim, lê yê ku piştî min tê ji min 
bihêztir* e. Ez ne hêja me ku çaroxa wî hilgirim. 
Ewê we bi Ruhê* Pîroz û bi êgir imad bike. 
12Melhêba wî di destê wî de ye. Ewê bêndera xwe 
qenc paqij bike, genimê xwe di embarê de 
bicivîne, lê kayê bi agirê ku natemire bişewitîne.” 


Imadbûna Îsa 


'?Hingê Îsa ji Celîlê hat Çemê Urdunê ba 
Yûhenna, da ku bi destê wî imad* bibe. '“Lê 
Yûhenna xwest ku ji wî re bibe asteng û got: “Ji 
dêla ku divê ez bi destê te bêm imadkirin, ma tu 
têyî ba min?” !#Îsa bersîv da û got: “Niha bihêle, 
çimkî divê ku em hemû rastiyan bi vî awayî bînin 
cih.” Li ser vê yekê Yûhenna razî bû. 'Piştî ku 
Îsa imad bû û ji avê derket, ji nişkê ve ezman 
qelişî û wî dît ku Ruhê* Xwedê wek kevokekê hat 
xwarê û li ser wî danî. !”Û dengekî ji ezmanan 
weha got: “Ev e Kurê min ê delal, ez ji wî razî me.” 


Ceribandina Îsa Mesîh 


Ã Hingê Ruh* berê Îsa bi çolê ve kir, da ku ji 
aliyê Îblîs ve bê ceribandin. ?Piştî ku Îsa çil roj û 
çil şevî rojî girt, birçî bû ?û yê ku diceribîne hat 
ba wî û jê re got: “Heke tu Kurê* Xwedê yî, ji van 
keviran re bêje bila bibin nan.” “Îsa jî lê vegerand 
û got: “Hatiye nivîsîn ku: '“Mirov* tenê bi nên najî, 


PRAA 


lê bi her peyva ku ji devê Xwedê derdikeve dijî. 

5Piştre Îblîs ew bir Bajarê* Pîroz, ew derxist 
ser birca Perestgehê* û jê re got: *“Heke tu Kurê* 
Xwedê yî, xwe ji vir biavêje xwarê. Çimkî hatiye 
nivîsîn: “Ewê ji bo te emir bide milyaketên xwe' û 
“ewê te li ser destên xwe hilgirin, da ku lingê te li 
kevirekî nekeve.'” 'Îsa bersîva wî da û got: “Dîsa 
hatiye nivîsîn ku: 'Xudan* Xwedayê xwe neceri- 
bîne.'” 

sÎcar Îblîs ew derxist serê çiyayekî gelekî bilind 
û hemû padîşahiyên dinyayê û rûmet* û bedewiya 
wan nîşanî wî da û jê re got: “Heke tu li ber min 
herî ser çokan û biperizî* min, ezê van hemûyan 
bidim te.” Hingê Îsa Jê re got: “Ji min dûr here 
Îblîs! Çimkî hatiye nivîsîn: 'Biperize* Xudan 
Xwedayê xwe û bi tenê ji wî re xizmetê bike.?” 

11 Piştî vê yekê Îblîs .dev ji wî berda. Milyaket 
hatin û ji wî re xizmet kirin. 


Îsa dest bi belavkirina Mizgîniyê dike 


'?Gava Îsa bihîst ku Yûhenna* hatiye girtin, 
xwe da aliyê Celîlê*. ëEw ji Nisretê derket û li 
Kefernahûma li qeraxê golê ya li herêma Zebûlon 
û Nefteliyê bi cih bû. '“Bi vî awayî ew peyva ku bi 
.devê Îşaya pêxember* hatibû gotin hat cih: 
15“Welatê Zebûlonê û welatê Nefteliyê 
Ber bi behrê ve, ji Urdunê wê ve, 
Çelîla miletan! 
'êEw gelê ku di tariyê de rûdine, 
Ronahiyeke mezin dît. 
Û li ser wanên ku 1li welatê di bin siya 
mirinê de rûdinin ronahî derket.” 

'”Ji wê demê û pê ve Îsa dest bi hînkirinê kir û 
got: “Ji gunehên xwe vegerin, çimkî Padîşahiya” 
Ezmanan nêzîk bûye.” 


Îsa gazî çar masîgiran dike 


'8Gava ku Îsa li ber Gola Celîlê digeriya, wî du 
bira dîtin, Şimûnê* ku jê re Petrûs* tê gotin û 
birayê wî Endrawis. Wan torên xwe diavêtin golê, 
çimkî ew masîgir bûn. "Îsa ji wan re got: “Li pey 
min werin! Ezê we bikim nêçîrvanên mirovan.” 
20Wan jî di cih de torên xwe hiştin û li pey wî çûn. 

2'Îsa ji wê derê pêşve çû, wî du birayên din jî 
dîtin, Aqûbê Zebedî û birayê wî Yûhenna*. Wan 
bi bavê xwe Zebedî re di qeyikê de torên xwe 
vediçinîn. Îsa gazî wan jî kir. ?Wan jî di cih de 
qeyik û bavê xwe hiştin û ew li pey wî çûn. 


Îsa hîn dike û nexweşan qenc dike 


3Îsa li seranserê herêma Celîlê digeriya, di 
kinîştên wan de hîn dikir, Mizgîniya Padîşahiyê* 
dida û hemû êş û nexweşiyên di nav xelkê de 
qenc dikirin. “Nav û dengê wî li seranserê 
Sûryayê belav bû û xelkê hemû nexweşên ku 
nexweşî û êşên cûr bi cûr dikişandin; cinoyî", 
atî* û felcî anîn ba wî û wî hemû qenc kirin. #Ji 
Celîlê*, ji Dêkapolîsê*, ji Orşelîmê", ji Cihûstanê* 
û ji aliyê din ê Çemê Urdunê elaletên* mezin li 
pey wî çûn. 

Metta 5 
HÎNKIRINA LI ÇIYÊ 


B5 îsa elalet* dîtin û hilkişiya çiyê. Çaxê rûnişt, 
şagirtên* wî hatin ba wî. 


Dilgeşiya rastîn 


2Wî dest bi hînkirina wan kir û got: 
3?“Xwezî bi wan ên ku bi ruh belengaz in, 

Çimkî Padîşahiya* Ezmanan ya wan e. 

4Xwezî bi wan ên ku şîndar in, 

Çimkî ewê bên aşkirin. 

5Xwezî bi wan ên ku nefsbiçûk in, 
Çimkî ewê erdê par bistînin. 
êXwezî bi wan ên ku tî û birçiyên rastiyê ne, 
Çimkî ewê bên têrkirin. 
7Xwezî bi wan ên ku dilbirehm in, 
Çimkî wê dilrehmî li wan bê kirin. 
#Xwezî bi wan ên ku dilpak in, 
Çimkî ewê Xwedê bibînin. 
Xwezî bi wan ên ku aştîker in, 
Çimkî wê ji wan re zarokên Xwedê bê 
gotin. 
10Xwezî bi wan ên ku di ber rastiyê de 
cefayê dikişînin, 

Çimkî Padîşahiya* Ezmanan ya wan e. 
11Xwezî bi we, gava ku di ber navê min de we pîs 
dikin, zilimê li we dikin û bi bêbextî her cûreyê 
gotinên xerab ji bo we dibêjin. !?Şa bibin û dilgeş 
bin! Çimkî xelata we li ezmanan mezin e. Ji ber 
ku wan bi vî awayî zilim li wan pêxemberên* 
beriya we jî kirin. 

Xwê û ronahî 

'?“Hûn xwêya dinyayê ne, lê heke xwê tama xwe 
winda bike, careke din bi çi dikare bê şorkirin? 
Êdî bi kêrî tiştekî nayê, ji bilî ku bê avêtin derve 
û di bin lingên mirovan de bê perçiqandin. 

144Hûn ronahiya dinyayê ne. Bajarê ku li ser çiyê 
ye nikare bê veşartin. Ne jî kes çirayê pêdixe û 
dike bin melkebê, lê belê datîne ser pêçirayê* ku 
ronahiyê bide her kesên hindur. '*Bi vî awayî bila 
ronahiya we jî li ber mirovan wusa şewq bide, da 
ku karên we yên qenc bibînin û pesnê Bavê* we yê 
li ezmanan bidin. 


Şerîet û pêxember 


'"“Nefikirin ku ez hatime Şerîetê” û pêxem- 
beran* ji holê rakim. Ez nehatime ku ji holê 
rakim, lê ez hatime ku temam bikim. '?Bi rastî 
ez ji we re dibêjim, beriya ku erd û ezman rabin, 
herfek an noqteyeke biçûk di Şerîetê de winda 
nabe, heta ku her tişt bê cih. '?Ji ber vê yekê her 
kesê ku ji van emiran ê herî biçûk bişkêne û bi 
wî awayî hînî mirovan bike, wê di Padîşahiya 
. Ezmanan de ji wî re yê herî biçûk bê gotin. Lê 
her kesê ku van emiran bîne cih û hîn bike, wê 
di Padîşahiya Ezmanan de ji wî re mezin bê 
gotin. De îcar ez ji we re dibêjim, heke rastiya 
we ne di ser a Şerîetzan* û Fêrisiyan* re be, hûn 
tu caran nakevin Padîşahiya Ezmanan. 

Hêrs û mêrkujî 

4“We bihîstiye ku ji pêşiyan re hatiye gotin: 
“Nekuje! Her kesê ku bikuje, wê hukumbûnê heq 
bike! 2Lê belê ez ji we re dibêjim, her kesê ku li 
birayê xwe hêrs bibe, ewê hukumbûnê heq bike. 
Û her kesê ku ji birayê xwe re bêje: 'Bêmejî!' wê 
li ber Dîwana Bilind jê bê pirsîn. Û her kesê ku 
bêje: 'Ehmeq!' ewê agirê dojehê* heq bike. #Ji 
ber vê yekê, gava ku tu li ser gorîgehê* diyariya 
xwe pêşkêş* dikî, heke hat bîra te ku dilê birayê 
te ji te maye, “diyariya xwe li wir, li ber gorîgehê 
bihêle. Pêşî here bi birayê xwe re li hev were û 
piştre vegere, diyariya xwe pêşkêş bike. #Hê gava 
ku tu di riya dadgehê de yî, zû bi dozdarê* xwe 
re li hev were. An na, ewê te bide destê dadger û 
dadger jî te bide destê qerdiyan û tê bikevî zîn- 
danê. 2?*®Bi rastî ez ji te re dibêjim, heta ku tu 
qurişê* dawî nedî, tu ji wê derê dernakevî. 


^, 


Zîna 


27“We bihîstiye ku hatiye gotin: 'Zînayê neke! 
2Lê belê ez ji we re dibêjim, her kesê ku bi dil- 
xwazî li jinekê binihêre, ji xwe wî di dilê xwe de 
bi wê re zîna kiriye. Heke çavê te yê rastê dibe 
sedemê jirêderketina te, wî derxe û ji xwe biavêje! 
Ji bo te çêtir e ku tu endamekî ji bedena xwe 
winda bikî, lê hemû bedena te nekeve dojehê*. 
*Û heke destê te yê rastê dibe sedemê jirêder- 
ketina te, wî jêke û ji xwe biavêje! Ji bo te çêtir e 
ku tu endamekî ji bedena xwe winda bikî, lê 

hemû bedena te neçe dojehê. 


Jinberdan 


34“Dîsa hatiye gotin: “Her kesê ku jina xwe 
berde, bila kaxeza jinberdanê bide wê.” 2Lê belê 
ez ji:we re dibêjim, her kesê ku zîna ne tê de, ji 
ber sedemekî din jina xwe berde, dibe sedemê 
zînakirina wê. Û her kesê ku bi jineke berdayî re 
bizewice zînayê dike. 


Sondxwarin 


38“Û dîsa we bihîstiye ku ji pêşiyan re hatiye 
gotin: “Bi derewan sond nexwe û sonda xwe li 
ber Xudan bîne cih.” Lê belê ez ji we re dibêjim, 
Tu car sond nexwin! Ne bi ezmanan, çimkî ew 
textê* Xwedê ye, #ne jî bi erdê, çimkî binlingê wî 
ye, ne jî bi Orşelîmê, çimkî ew bajarê Padîşahê 
Mezin e %û ne jî bi serê xwe sond bixwe, çimkî 
tu nikarî mûyekî sipî an reş bikî. ” Bila 'Erê'ya 
we 'Erê' be û 'Na'ya we 'Na' be. Ji vê zêdetir ji yê 
Xerab e. 


Heyfhilanîn 
3“We bihîstiye ku hatiye gotin: “Çav di ber çav 
de, diran di ber diran de.' Lê belê ez ji we re 
dibêjim, li ber ê xerab ranebin. Heke yek sîleyekê 
li lama te ya rastê bixe, lama xwe ya din jî bide 
ber. “Û heke yek dixwaze te bide dadgehê û 
kirasê te ji te bistîne, ebayê xwe jî bidê. 4!'Heke yek 

dixwaze bi zorê te kîlometrekê rêve bibe, bi wî re 
du kîlometran here. %2Bide wî yê ku ji te dixwaze, 
rûyê xwe ji yê ku ji te deyn dixwaze, nezivirîne. 


Ji dijminên xwe hez bikin 


4“We bihîstiye ku hatiye gotin: Ji cîranê xwe 
hez* bike, ji neyarê xwe nefret bike!' “Lê belê ez 
ji we re dibêjim, ji neyarên xwe hez* bikin û ji bo 
yên ku li we zilimê dikin dua bikin, “da ku hûn 
bibin zarokên Bavê* xwe yê li ezmanan. Çimkî 
ew tava xwe hem li ser xeraban û hem jî li ser 
qencan dertîne û barana xwe bi ser rast û 
nerastan de dibarîne. “Heke hûn ji hezkerên 
xwe hez bikin, ma wê xelata we çi be? Ma bacgir” 
jî weha nakin? “7Û heke hûn bi tenê silavê bidin 
birayên xwe, ma hûn ji yên din zêdetir çi dikin? 
Ma pûtperest” jî weha nakin? 4Bêkêmahî bin, 
çawa ku Bavê* we yê li ezmanan bêkêmahî ye. 


Xêrxwazî 


6 “Hay ji xwe hebin, karên xwe yên qenc li ber 
çavên mirovan nekin, ji bo ku ji aliyê wan ve bên 
dîtin. An na, wê ji Bavê* we yê li ezmanan ji bo 
we xelat nebe. ?Ji ber vê yekê, çaxê ku tu xêrê 
dikî, li pêşiya xwe li boriyê nexe, wek ku durû li 
kuçê û di kinîştan* de dikin, da ku pesnê wan bê 
dayîn. Bi rastî ez ji we re dibêjim, wan xelata 
xwe standiye. :!Îcar gava ku tu xêrê dikî, bila 
destê te yê çepê nizanibe ku destê te yê rastê çi 
dike, “da ku xêra te bi dizî be. Bavê* te yê ku çi 

bi dizî tê kirin jî dibîne, wê te xelat bike. 


Duakirin 


5“Gava ku hûn dua dikin, wek durûyan nebin, 
çimkî ew hez* dikin ku li serê kuçeyan û di 
kinîştan* de dua bikin, da ku ji aliyê mirovan ve 
bên dîtin. Bi rastî ez ji we re dibêjim, wan xelata 
xwe standiye. *!Lê gava ku tu dua dikî, bikeve 
hindurê odeya xwe, deriyê xwe bigire û ji Bavê” 
xwe yê ku nayê dîtin re dua bike û Bavê te yê ku 
çi bi dizî tê kirin dibîne, wê te xelat bike. 

'“Gava ku hûn dua dikin, wek pûtperestan” 
gotinên pûç pircar nekin, ji ber ku ew dibêjin 
qey bi pircarkirina peyvan wê bên bihîstin. š#Îcar 
hûn nebin wek wan, çimkî Bavê* we hê berî ku 
hûn ji wî bixwazin bi hewcedariya we dizane. 

“Hûn bi vî awayî dua bikin: 

“Bavê me yê li ezmanan, 
Bila navê te pîroz* be. 
19Bila padîşahiya te bê. 
Daxwaza te wek li ezmanan, 
Li ser rûyê erdê jî bê cih. 
Nanê me yê rojane roj bi roj bide me. 
'2Û li deynên me bibihûre*, 
Wek ku em li deyndarên xwe bihûrtine. 
®Û me nebe ceribandinê, 
Lê me ji yê xerab xilas bike. 
Çimkî padîşahî, pêkarîn û rûmet* 
her û her ên te ne! Amîn.' 
'4Heke hûn li sûcên mirovan bibihûrin*, wê Bavê 
we yê li ezmanan jî li sûcên we bibihûre. '5Lê heke 

hûn li sûcên mirovan nebihûrin, Bavê we jî li 
sûcên we nabihûre. 


Rojîgirtin 


'ê“Û gava ku hûn rojiyê digirin, wek durûyan 
mirûzê xwe nekin; ji ber ku ew rûyê xwe tirş 
dikin, da ku mirov bibînin ku ew bi rojî ne. Bi 
rastî ez ji we re dibêjim, wan xelata xwe standiye. 
Lê gava ku tu rojiyê digirî, rûn* li porê xwe 
bide û serçavê xwe bişo, '!da ku mirov nebînin 
ku tu bi rojî yî, lê Bavê te yê ku nayê dîtin bibîne. 
` Û Bavê te yê ku çi bi dizî tê kirin dibîne, wê te 
xelat bike. 


Xezîna li ezmanan 


“Li ser rûyê erdê ji bo xwe xezîneyan necivînin, 
ku li wir zeng û bizûzk wan xera dikin, dixwin û 
diz dikevinê û didizin. Lê ji bo xwe xezîneyan li 
ezmanan çêbikin, ku li wir ne zeng û bizûzk 
dikarin wê xera bikin, bixwin û ne jî diz dikarin 
bikevinê û bidizin. ?'Çimkî xezîneya we li ku derê 
be, dilê we jî wê li wê derê be. 


Çiraya bedenê 


22“Çiraya bedenê çav e. Heke çavê te qenc be, 
wê tevahiya bedena te bibe ronahî. 28Lê heke çavê 
te xerab be, wê tevahiya bedena te di tariyê de 
be. Îcar heke ronahiya di dilê te de tarî be, ew çi 
tariyeke mezin e! 

Xulamtiya ji du axayan re 


24“Tu kes nikare xulamtiyê ji du axayan re bike; 
çimkî an wê ji yekî nefret bike û ji yê din hez* 
bike, an jî wê dilsozê yekî be û yê din biçûk 
bibîne. Hûn nikarin xulamtiyê hem ji Xwedê re û 
hem jî ji dewlemendiyê re bikin. 


Xeman nexwin 

254Ji ber vê yekê ez ji we re dibêjim, ji bo jiyana” 
xwe xeman nexwin, ka hûnê çi bixwin, an çi 
vexwin û ne jî ji bo bedena xwe, ka hûnê çi li xwe 
bikin. Ma jiyan ne di ser xwarinê re û beden jî ne 
di ser lixwekirinê re ye? ?Li teyrên ezmanan 
binihêrin! Ew ne diçînin, ne didirûn û ne jî di 
embaran de dicivînin. Dîsa jî Bavê we yê li 
ezmanan wan têr dike. Ma hûn ne di ser wan re 
ne? ?'Îcar kî ji we bi xemxwarinê dikare gazekê li 
ser bejina xwe zêde bike? 

2“Û hûn çima ji bo cilan xeman dixwin? Li 
sosinên çolê binihêrin ku çawa mezin dibin, ew 
ne dixebitin û ne jî dirêsin. ??Lê ez ji we re dibêjim 
ku Silêman jî bi hemû mezinahiya xwe wek yeke: 
ji wan cil li xwe nekirin. “Heke Xwedê giyayê 
çolê yê ku îro heye û sibê di tendûrê de tê 
şewitandin, bi vî awayî bi cil dike, ma ewê we ji 
wî bêtir bi cil neke, hey kêmîmanno? :#!'Ji ber vê 
yekê xeman nexwin û nebêjin: “Emê çi bixwin?” 
an 'Emê çi vexwin?” an jî 'Emê çi li xwe bikin?" 
3 Pûtperest* li van tiştan digerin. Bavê we yê li 
ezmanan dizane ku hewcedariya we bi van 

hemûyan heye. #Lê hûn berî her tiştî li Padî- 
şahiya” wî û li rastiya wî bigerin û ev tiştên ha jî 
wêِ ji we re bên dayîn. “Ji ber vê yekê ji bo sibê 
xeman nexwin, çimkî sibe wê ji bo xwe xeman 
bixwe. Derdê rojê têra rojê dike. 


Hukumkirina li kesên din 


7 “Hukum nekin, da ku hûn jî neyên hukum- 
kirin. ?Çimkî hûn bi çi awayî yên din hukum 
bikin, hûnê jî bi wî awayî bên hukumkirin. Hûn 
bi kîjan pîvanê bipîvin, wê bi wê pîvanê ji we re jî 
bê pîvandin. !Tu çima qirşikê di çavê birayê xwe 
de dibînî, lê bala xwe nadî girşê di çavê xwe de? 
4An çawa tu ji birayê xwe re dibêjî: “Bihêle ku ez 
qirşikê di çavê te de derxim' hê ku girş di çavê te 
de ye? š5Hey durûyo, pêşî girşê di çavê xwe de 
derxe, hingê tê zelaltir bibînî ku tu qirşikê di 
çavê birayê xwe de derxî. 

“Tiştê pîroz* nedin kûçikan û ne jî durên xwe 
biavêjin ber berazan. An na, ewê wan di bin 
lingên xwe de biperçiqînin û bizivirin we perçe 
perçe bikin! 


Ji Xwedê bixwazin 


7“Bixwazin, wê ji we re bê dayîn; lê bigerin, 
hûnê bibînin; li derî bixin, ewê ji we re vebe. 
šÇimkî her kesê ku bixwaze, wê bistîne, her kesê 
ku lê bigere, wê bibîne û her kesê ku li derî bixe, 
wêِ li ber vebe. !Kî ji we, gava ku kurê wî nên 
bixwaze, wê kevir bidê? "An gava ku masî 

bixwaze, wê mar bidê? !!'De îcar bi ser ku hûn 
xerab in jî, hûn dizanin diyariyên qenc bidin 
zarokên xwe, Bavê we yê li ezmanan wê çiqas 
zêdetir tiştên qenc bide wan ên ku ji wî dixwazin! 

12“Her çi ku hûn dixwazin ên din ji we re bikin, 
hûn jî wusa ji wan re bikin, çimkî mana Şerîetê* 
û pêxemberan* ev e. 


Deriyê teng 


ı3“Di deriyê teng re derbas bibin. Çimkî deriyê 
ku dibe helakê fereh e, riya ku diçe wê rihet e û 
yên ku pê ve diçin gelek in. '“Lê deriyê ku dibe 
jiyanê” teng e, rê jî dijwar e û yên ku wê dibînin 
hindik in. 


Dar û berê wê 


'!i“Hay ji pêxemberên* derewîn hebin. Ew di 
postê miyan de tên ba we, lê di hindur de ew 
gurên har in. 'ê Hûnê wan ji berê wan nas bikin. 
Ma kes tirî ji stiriyan û hêjîran ji diriyan diçine? 
17Bi vî awayî her dara çê berê qenc, lê her dara 
rizî jî berê xerab dide. '!Dara çê nikare berê 
xerab bide, ne jî dara rizî dikare berê qenc bide. 
"Her dara ku berê qenc nede tê birîn û avêtin 
nav êgir. Îcar hûnê wan ji berê wan nas bikin. 


Daxwaza Bavê li ezmanan 


21“Ne ku her kesên ji min re dibêjin 'Ya Xudan*, 
ya Xudan” wê bikevin Padîşahiya* Ezmanan! Bi 

tenê yên ku daxwaza Bavê min ê li ezmanan 
dikin wê bikevinê. 2Wê rojê wê gelek kes ji min 
re bêjin: 'Ya Xudan, ya Xudan! Ma bi navê te me 
pêxemberîtî nekir? Bi navê te me cin derne- 
xistin? Ma bi navê te me gelek karên bihêz* 
nekirin?” #Hingê ezê bi eşkereyî ji wan re bêjim: 
*Min hûn qet nas nekirin! Ji min dûr bikevin, 
gunehkarno" 


Xaniyê yê aqilmend û yê kêmaqil 


2“Îcar her kesê ku van peyvên min dibihîze û 
tîne cih, mîna wî mirovê aqilmend e ku xaniyê 
xwe li ser latê ava kiriye. 25Baran dibare, bahoz 
radibe, lehî tên û li wî xaniyî dixin, lê ew hil- 
naweşe, çimkî li ser latê hatiye avakirin. ?*Û her 
kesê ku van peyvên min dibihîze û nayne cih, 
mîna wî mirovê kêmaqil e ku xaniyê xwe li ser 
seylakê* ava kiriye. ?”Baran dibare, bahoz radibe, 
lehî tê û li wî xaniyî dixin û xanî hildiweşe. Û bi 
hilweşîneke mezin dikeve.” 

28Gava ku Îsa ev gotinên xwe temam kirin, xelk 
li ser hînkirina wî gelek şaş ma. Çimkî wî bi 
desthilatî* hînî wan dikir, ne wek Şerîetzanên* 
wan. 


Îsa kotiyekî paqij û qenc dike 
8 çaxê ku Îsa ji çiyê hate xwarê, elaletên* mezin 
li pey wî çûn. 2car kotiyek* hat ba wî, li ber wî 
deverû çû erdê û got: “Ya Xudan, heke tu bixwazî, 
tu dikarî min paqij bikî!” ?İsa jî destê xwe dirêj 

kir, li wî da û got: “Ez dixwazim, paqij bibe!” Di 
cih de kotîbûna wî paqij bû. “Hingê Isa jê re got: 
“Nebe ku tu ji kesî re bêjî! Lê here û ji bo ku ji 


wan re bibe şahidî xwe nîşanî kahîn* bide û 
diyariya ku Mûsa emir kiriye pêşkêş” bike.” 


Baweriya sersed 


5Gava ku Îsa ket Kefernahûmê, sersedek* hat 
ba wî û bi lava jê re got: *“Ya Xudan, xulamê min 
felcbûyî, bi êşeke giran li malê di nav nivînan de 
ye.” 'Îsa ji wî re got: “Ezê bêm û wî qenc bikim.” 
šSersed lê vegerand û got: “Ya Xudan, ez ne hêja 
me ku tu bêyî mala min, lê bi tenê peyvekê" bêje 
û xulamê min wê qenc bibe. ?Ji ber ku ez jî di 
bin emir de me û di bin emirê min de leşker 
hene. Ez ji yekî re dibêjim 'Here,' ew diçe; ji yekî 
din re dibêjim “'Were,' ew tê. Ez ji xulamê xwe re 
dibêjim 'Vê bike,' ew dike.” 

'0Çaxê ku Îsa ev yek bihîst, şaş ma û ji yên ku li 
pey wî dihatin re got: “Bi rastî, ez ji we re dibêjim, 
di Îsraêlê de jî min baweriyeke weha di dilê 
kesekî de nedît. !'Va ye, ez ji we re dibêjim ku ji 
Rojhilat û ji Rojava wê gelek werin û di 
Padîşahiya Ezmanan de bi Birahîm, Îshaq û Aqûb 
re li ser sifrê rûnin. '!?Lê zarokên Padîşahiyê wê 
bên avêtin nav tariya derve û wê li wê derê bibe 
girîn û qirçîna diranan.” '?Îcar Îsa li sersed zivirî 
û jê re got: “Here, bila wek ku te bawer kir, ji te re 
bibe.” Û wê gavê xulam qenc bû. 

Îsa gelek nexweşan qenc dike 


"Gava ku Îsa hate mala Petrûs*, wî dît ku 
xesûya wî bi tayêketî di nav nivînan dş ye. 'sÎsa 
destê xwe danî ser destê wê, tayê ew berda, jinik 
rabû û ji wî re xizmet kir. 

'êGava ku bû êvar, gelek mirovên cinoyî* anîn 
ba wî. Wî bi gotinekê ruhên xerab derxistin û 
hemû nexweş qenc kirin. "Û bi vî awayî ev 
gotina Îşaya pêxember* hat cih: 

“Wî eşên me kişandin 
Û nexweşiyên me hildan ser xwe.” 


Şertên çûyîna li pey Îsa 

'8Çaxê ku Îsa elalet li dora xwe dît, wî li wan 
emir kir ku derbasî aliyê din ê golê bibin. 
Hingê Şerîetzanek nêzîkî wî bû û jê re got: 
“Mamoste*, tu herî ku derê ezê li pey te bêm.” 
2Îsa lê vegerand û got: “Qulên roviyan hene, 
hêlînên teyrên ezmên jî hene, lê cihek tune ku 
Kurê* Mirov serê xwe lê deyne.” ?'Ji şagirtên wî 
yekî jê re got: “Ya Xudan! Destûr bide min ku ez 
pêşî herim bavê xwe veşêrim.” 22Lê Îsa ji wî re 
göt: “Tu li pey min were! Bihêle, bila mirî miriyên 
xwe veşêrin!” 


Îsa bagerê radiwestîne 


2Gava ew ket hindurê qeyikê, şagirtên wî jî li 
pey wî siwar bûn. “Ji nişkê ve di golê de bagereke 
mezin rabû, wusa ku pêlên avê bi ser qeyikê 

diketin. Heçî Îsa bû, radiza. Şagirt nêzîkî wî 
bûn, ew hişyar kirin û gotin: “Ya Xudan! Me 
rizgar* bike! Em helak dibin!” Îsa li wan 
vegerand: “Hey kêmîmanno, hûn çima ditirsin?” 
Hingê ew rabû, li bayê û li golê hilat û bêpeji- 
niyeke mezin çêbû. ? Hemû şaş man û gotin: “Ma 
ev mirovekî çawa ye? Ba û gol jî bi ya wî dikin!” 


Îsa yekî cinoyî qenc dike 


28Gava ku Îsa derbasî aliyê din bû û gihîşt 
herêma Gerdarîniyan, du mirovên cinoyî* ji nav 
goristanê derketin û hatin pêşiya wî. Ew ewqas 
har bûn ku kes nikaribû di wê riyê re derbas 
bibûya. ?Îcar wan bi qîrîn gotin: “Ya Kurê” 
Xwedê, ma te çi ji me ye? Ma ji berî ku dem bê 
tu hatî vir ku bi me ezabê bidî kişandin?” Ji 
wan wêvetir garaneke mezin a berazan diçêriya. 
3'Cinan ji wî lava kirin û gotin: “Heke tu me 
derxî, me bişîne nav garana berazan.” %Wî ji wan 
re got: “Herin!” Hingê ew derketin û çûn nav 
berazan. Hemû garanê xwe di kendêl de avêt 
golê û di avê de xeniqî. #Gavanên berazan 
reviyan, çûn bajêr, her tiştên bûyî û ya ku hatibû 
serê yên cinoyî gotin. “Hingê hemû xelkê bajêr 
hat pêşiya Îsa û gava ku ew dîtin, jê lava kirin ku 
ji herêma wan here. 


Îsa li gunehan dibihûre 


Q îsa kete qeyikekê, derbasî aliyê din bû û 
hate bajarê xwe. ?Çend mirovan felciyekî ku di 

nav nivînan de bû anî ba wî. Gava ku Îsa baweriya 
wan dît, wî ji yê felcî re got: “Bi zirav be lawo, li 
gunehên te hat bihûrtin.” 

2?Hingê ji Şerîetzanan hinekan di dilê xwe de 
got: “Ev mirov çêran* dike!” 4Lê Îsa bi fikirên 
wan dizanibû û got: “Hûn çima di dilê xwe de 
tiştên xerab difikirin? 5Ma kîjan hêsanîtir e? 
Gotina “Li gunehên te hat bihûrtin,' an gotina ku 
“Rabe û rêve here'? Lê ji bo ku hûn bizanin ku 
desthilatiya* Kurê* Mirov heye ku li ser rûyê 
erdê li gunehan bibihûre...” Hingê Jji yê felcî re 
got: “Rabe, nivînên xwe hilîne û here mala xwe.” 
7Û zilam* jî rabû û çû mala xwe. !Gava ku elaletê 
ev yek dît, tirsiya û ji Xwedayê ku desthilatiya* 
weha daye mirovan re şikir kir. 


Îsa gazî Metta dike 


9Gava Îsa ji wê derê çû, wî mirovek bi navê 
Metta li cihê bacxanê rûniştî dît. Îsa ji wî re got: 
“Li pey min were.” Metta jî rabû û li pey wî çû. 

Gava ku Îsa li mala Metta li ser xwarinê bû, 
gelek bacgir* û gunehkar hatin, bi wî û şagirtên 
wî re li ser sifrê rûniştin. ''Wextê ku Fêrisiyan* 
ev yek dît, wan ji şagirtên wî pirsî: “Çima 
Mamosteyê* we bi bacgir û gunehkaran re 
xwarinê dixwe?” !?Gava Îsa ev bihîst, got: “Ne 
yên saxlem, lê yên nexweş hewcedarê hekîm in. 
'sÎcar hûn herin û mana peyva: 'Ez rehmê 
dixwazim, ne qurbanê' hîn bibin. Ji ber ku ez 
nehatime gazî yên rast bikim, lê ez hatime ku 
gazî yên gunehkar bikim.” 

Pirsa li ser rojîgirtinê 


ı4Hingê şagirtên Yûhenna* hatin ba Îsa û ji wî 
pirsîn: “Çima em û Fêrisî rojiyê digirin, lê 
şagirtên te rojiyê nagirin?” !!Wî ji wan re got: 
“Heta zava bi wan re be, ma dibe ku vexwen- 
diyên dawetê şînê bigirin? Lê rojên ku zava ji 
wan bê standin wê bên û hingê ewê rojiyê bigirin. 

'e“Tu kes bi perçê qumaşê nû cilê kevin pîne 
nake, çimkî ew pînê ku hatiye lêxistin ji cil dikeve 
û cihê qetiyayî hê xerabtir dibe. "Ne jî kes 
şeraba nû dixe meşkên kevin. Gava ku bixinê 
meşk diteqin, şerab dirije û meşk wêran dibin. 
Na, şeraba nû dixin meşkên nû û bi vî awayî 
herdu jî tên parastin. 


Vejandina keçikê û qencbûna jinikê 


'8Gava ku Îsa ev digotin, serekek hat, li ber wî 
çû ser çokan û got: “Ha niha keça min mir. Lê tu 
werî û destê xwe deynî ser wê, ewê bijî.” '?'Îsa 
rabû û tevî şagirtên xwe li pey wî çû. 

29Di wê navê de jinikek ku ji diwanzdeh salan 
ve bû xwîn jê diçû ji paş Îsa ve hat û destê xwe li 
dawa cilê wî da. 2! Jinikê di dilê xwe de digot: “Bi 
tenê ez destê xwe li cilê wî bidim, ezê qenc 
bibim.” 2Îsa zivirî, ew dît û jê re got: “Bi zirav be 
keça min, baweriya te tu qenc kirî.” Û jinik di. . 
cih de sax bû. 

2 Gava Îsa kete mala serekê kinîştê*, bilûrvan 
û elaleta ku dikirin laleşe* dîtin, “wî got: “Xwe 
bidin aliyekî. Keçik nemiriye, lê ew di xew de 

ye.” Îcar ew pê keniyan. #Piştî ku elalet hat 
derxistin derve, ew kete hindur, wî bi destê 
keçikê girt û keçik rabû. #Ev xeber li hemû 
herêmê belav bû. 


Îsa du mirovên kor qenc dike 


2” Gava Îsa ji wir derbas dibû, du mirovên kor 
li pey wî hatin û bi qîrîn gotin: “Li me were 
rehmê, ey Kurê Dawid*!” 25Wextê Îsa gihîşt malê, 
mirovên kor hatin ba wî. Hingê Îsa ji wan pirsî: 

“Hûn bawer dikin ku ez dikarim vê bikim?” 
Koran lê vegerand û gotin: “Erê, ya Xudan.” 
Hingê Îsa destê xwe danî ser çavên wan û got: 
“Bila li gor baweriya we ji we re bibe.” Û çavên 
wan vebûn. Wî bi hişkî emir li wan kir û got: 
“Hay jê hebin, bila kes bi vê nizanibe.” !Lê ew 
derketin, wan navê wî li hemû herêmê belav kir. 


Îsa mirovekî lal qenc dike 


%Gava ku ew derketin, mirovekî lal û cinoyî 
anîn ba Îsa. Çaxê ku cinê wî hat derxistin, 
zilamê ku lal bû peyivî. Elalet şaş ma û got: “Li 
Îsraêlê tiştekî weha qet nehatiye dîtin.” *“Lê 
Fêrisiyan got: “Ew bi destê mîrê cinan, cinan 
derdixe.” 


Dilşewatiya Îsa 


3Îsa li hemû bajar û gundan digeriya, di 
kinîştên* wan de hîn dikir, Mizgîniya* Padîşahiyê 

belav dikir û hemû êş û nexweşî qenc dikirin. 
3% Gava wî elalet dîtin, dilê wî bi wan şewitî. Çimkî 
ew mîna miyên bê şivan ên şaşbûyî û belavbûyî 
bûn. Hingê wî ji şagirtên xwe re got: “Berê ku 
bê dirûn pir e, lê pale hindik in. *Ji ber vê yekê 
lavan ji Xudanê dirûnê bikin, da ku ji bo dirûna 
xwe paleyan bişîne.” 


Diwanzdeh şandî 


1Û îsa her diwanzdeh şagirtên xwe gazî ba 
xwe kirin û desthilatî* da wan ku ruhên nepak 
derxin, her cûreyê êş û nexweşiyan qenc bikin. 
2Navên her diwanzdeh şandiyan* ev in: Yê pêşî, 
Şimûn*, ku jê re Petrûs* digotin û birayê wî 
Endrawis, Aqûbê kurê Zebedî û birayê wî 
Yûhenna. :Fîlîpo û Bertolomeyo, Tûma û Mettayê 
bacgir*, Aqûbê kurê Halfawo û Tedayo. “Şimûnê 
Welatparêz û Cihûdayê* Îsxeryotî yê ku Îsa da 
dest. 


Şandina diwanzdeh şandiyan 


sÎsa ew her diwanzdeh şandin û li wan emir kir 
û got: “Neçin nav miletên ne Cihû û nekevin tu 
bajarê Sameriyan*. Lê hê bêtir herin ba miyên 
windabûyî yên mala Îsraêl. 'Gava ku hûn çûn, 
Mizgîniyê* bidin û bêjin: '“Padîşahiya* Ezmanan 
nêzîk e!' f! Nexweşan qenc bikin, miriyan rakin, 
kotiyan paqij bikin û cinan derxin. We belaş 
stand, belaş bidin. !Di kemberên xwe de ne zêr, 
ne zîv û ne jî sifir hildin. '?Ji bo rêwîtiyê bi xwe 

re ne tûrik, ne du kiras, ne du cot çarox û ne jî 
dar bibin. Çimkî karker xwarina xwe heq dike. 

“Kîjan bajar û gundê ku hûn biçinê, li wir li 
kesên hêja bigerin û li malên wan bimînin heta 
ku hûn diçin. !?Gava ku hûn ketin malekê, silavê 
lê bikin. èHeke ew mal hêja be, bila aştiya* we li 
ser wê be; heke ne hêja be, bila aştiya* we li we 
vegere. '““Her kesê ku hûn qebûl nekirin û guh 
neda peyva we, gava hûn ji wê malê an ji wî 
bajarî çûn, toza lingên xwe biweşînin. '!Bi rastî 
ez ji we re dibêjim, di roja hukum de, rewşa 
diyarê Sodom* û Gomorayê wê ji ya wî bajarî 
çêtir be. 


Tengahiyên mezin 


'ê“Va ye ez we wek miyan dişînim nav guran. Ji 
ber vê yekê wek maran bi aqil û wek kevokan 
dilpak bin. !” Li hember mirovan hay ji xwe hebin. 
Çimkî ewê we bidin destê civînên giregiran û di 
kinîştên* xwe de bidin ber qamçiyan. !!Ji rûyê 
min ewê we bibin ber walî û padîşahan ku hûn ji 
wan û ji miletan re şahidiyê bikin. Lê gava ku 
wan hûn dan dest, xeman nexwin ku hûnê çi 
bêjin û çawa bêjin. Di wê demê de wê ji we re bê 
dayîn ku hûn çi bêjin. Çimkî yê dipeyive* ne 
hûn in, lê Ruhê Bavê we yê ku bi we re ye, 
dipeyive. 

21“Bira wê birayê xwe, bav wê zarokên xwe 
teslîmî mirinê bike; zarok wê li hember dê û 
bavê xwe rabin û wan bidin kuştin. ?Her kes wê 
di ber navê min de ji we nefret bike. Lê yê ku 

heta dawiyê li ber xwe bide, ewê rizgar” bibe. 

23“Gava ku li bajarekî cefayê bidin we, hûn 
birevin bajarekî din. Bi rastî ez ji we re dibêjim, 
beriya hatina Kurê” Mirov, hûnê pê re negihîjin 
ku li hemû bajarên IÎsraêlê bigerin. 

24“Şagirt ne di ser mamosteyê” xwe re ye, ne jî 
xulam di ser axayê xwe re ye. 255Ji bo şagirt keys 
heye ku bibe wek mamosteyê xwe, ji bo xulam jî 
ku bibe wek axayê xwe. Heke ji malxwê malê re 
Belzebûl* gotibin, îcar ewê ji maliyan re çi û çi 
nebêjin! 


Divê hûn ji kê bitirsin 

2*“Îcar ji wan netirsin. Çimkî tu tiştê sernixamtî 
tune ku neyê vekirin, ne jî tiştekî veşartî heye ku 
neyê zanîn. ?”Ez çi di tariyê de ji we re dibêjim, 
hûn di ronahiyê de bêjin; çi di guhê we de tê 
gotin, hûn li ser banî gazî bikin. #Ji wan ên ku 
bedenê dikujin, lê nikarin can bikujin netirsin. 
Hê bêtir ji wî bitirsin, yê ku dikare hem can û 
hem bedenê di dojehê* de wêran bike. ?Ma du 
çivîk bi çerxiyekî nayên firotin? Dîsa jî bê destûra 
Bavê we yek ji wan nakeve erdê. “Heçî hûh in, 
mûyên serê we jî hemû hijmartî ne. #'Ji ber vê 
yekê netirsin, hûn ji gelek çivîkan hêjatir in. 


Eşkerekirin û înkarkirin 


“Îcar kî ku li ber mirovan min eşkere bike, ez 
jî. ezê wî li ber Bavê xwe yê li ezmanan eşkere 
bikim. #Lê her kesê ku min li ber mirovan înkar 

bike, ez jî, ezê wî li ber Bavê xwe yê li ezmanan 
înkar bikim. 


Îsa dibe sedemê cudabûnê 


4“Nefikirin ku ez hatime aştiyê* bînim ser rûyê 
erdê. Ez nehatime ku aştiyê bînim, lê ez hatime 
ku şûr bînim. #Çimkî ez hatime ku cihêtiyê bixim 
navbera bav û kur, dê û keçê, bûkê û xesûyê. 
%Wê dijminê mirov maliyên mala wî bi xwe bin. 

??“Her kesê ku dê an bavê xwe ji min bêtir hez 
dike, ne hêjayî min e. Her kesê ku kur an keça 
xwe ji min bêtir hez dike jî, ne hêjayî min e. % Û 
yê ku xaça xwe hilneyne û li pey min neyê ne 
hêjayî min e. “Her kesê ku canê xwe bibîne ewê 
wî winda bike, lê her kesê ku canê xwe di ber 
min de winda bike wê wî bibîne. 

%“Yê ku we qebûl dike min qebûl dike û yê. ku 
min qebûl dike, ew ê ku ez şandime qebûl dike. 
4“Her kesê ku pêxemberekî ji ber ku pêxember e 
qebûl dike, ewê xelata ku ji bo pêxember e 
bistîne. Û her kesê ku mirovê rast ji ber ku rast 
e qebûl bike, ewê xelata yê rast bistîne. “Û her 
kesê ku tasek ava sar bide ji van biçûkan yekî, ji 
ber ku ew şagirtê min e, bi rastî ez ji we re 
dibêjim, ew tu car xelata xwe winda nake.” 


Îsa û Yûhennayê imadkar 


11 Piştî ku Îsa şîret li her diwanzdeh şagirtên 
xwe kir, ew ji wir çû bajarên wan, da ku hîn bike 
û Mizgîniyê bide. 

2Gava Yûhenna” di girtîgehê de bihîst ku Mesîh 
çi dike, wî şagirtên xwe şandin ba wî *?ku ji wî 
bipirsin: “Ma ewê ku wê bihata tu yî, an divê em 
li benda yekî din bimînin?” “Îsa weha li wan 
vegerand: “Herin tiştên ku we bihîstine û dîtine 
ji Yûhenna re bêjin: 5Kor dibînin, şil û şeht rêve 
diçin, kotî paqij dibin, ker dibihîzin, mirî radibin 
û Mizgînî digihîje belengazan. fXwezî bi wî kesî 
ku li ser min nekeve şikê.” 

7Gava ku şagirtên Yûhenna diçûn, Îsa dest pê 
kir û ji elaletê re li ser Yûhenna peyivî: “Hûn çûn 
çolê ku çi bibînin? Ma çîtikeke ku li ber bayê 
diheje? !Heke na, hûn çûn ku çi bibînin? Ma 
mirovekî ku cilên nermîn li xwe kirine? Va ye ew 
ên ku cilên nermîn li xwe dikin di qesrên padî- 
şahan de ne. !Naxwe hûn derketin ku çi bibînin? 
Ma pêxemberekî? Erê, ez ji we re dibêjim ku ji 
pêxemberekî jî meztir e. "Ev ew e yê ku weha li 
ser wî hatiye nivîsîn: 

“Va ye, ez qasidê xwe li pêşiya te dişînim, 
Ewê beriya te riya te amade bike.” 

11Bi rastî ez ji we re dibêjim: Di nav ên ku ji jinan 
bûne de, yekî ji Yûhennayê imadkar meztir der- 
neketiye. Lê di Padîşahiya Ezmanan de yê herî 
biçûk ji wî meztir e. '?Ji roja Yûhennayê imad- 
kar* û heta niha, Padîşahiya Ezmanan bi zorê li 
ber xwe dide û yên zordar wê bi dest dixin. 
'?Çimkî hemû pêxemberan û Şerîetê heta dema 
Yûhenna pêxemberîtî kirin. “Û heke hûn 
bixwazin bipejirînin, Êlyasê ku diviya bihata ew 
e. '5Yê ku guhên wî hene bila bibihîze. 

'ê“Îcar ez vî nifşî bişibînim çi? Ew mîna wan 

zarokan in ku li meydanan rûniştine û gazî 
hevdû dikin '”û dibêjin: 'Me ji bo we li bilûrê 
xist, lê hûn nereqisîn; me lorand, we şîn negirt.” 
'3Çimkî Yûhenna hat, ne dixwar û ne jî şerab 
vedixwar, lê ew dibêjin: “Cinên wî hene.' ?Kurê* 
Mirov hat, dixwe û vedixwe, îcar dibêjin: 'Va ye 
xwere û serxweş, hevalê bacgir û gunehkaran. Lê 
şehrezayî bi kirinên xwe rast kifş dibe.” 


Bajarên bêbawerî 


2Hingê Îsa dest pê kir li wan bajaran hilat*, ku 
di wan de gelek keramet nîşan dabûn. Çimkî ew 
ji gunehên xwe venegeriyabûn. 2!'“Wey li te Xora- 
zînê! Wey li te Beytsaydayê! Heke ew kerametên 
ku li nav we hatin kirin, li Sûr* û Saydayê 
bihatana kirin, ewê ji zû ve di nav xirarî* û 
xweliyê de ji gunehên xwe vegeriyana. ?Lê ez ji 
we re dibêjim, di roja hukum de wê rewşa Sûr û 
Saydayê ji ya we çêtir be. 2'Û tu hey Kefernahûm! 
Ma tê heta bi ezmanan bêyî bilindkirin? Na, tê 
heta bi diyarê* miriyan herî xwarê. Heke ew 
kerametên ku li nav te hatin kirin, li Sodomê* 
bihatana kirin, ewê heta îro li cihê xwe bima. 
24Lê ez ji we re dibêjim ku wê di roja hukum de 
rewşa Sodomîê ji ya we çêtir be.” 


Îsa ji Bavê xwe re şikir dike 


#Hingê Îsa got: “Ez ji te re şikir dikim, ey Bavo”, 
Xudanê erd û ezmên! Çimkî te ev tiştên ha ji 
şehreza û aqilmendan veşartin û ji zarokên 

biçûk re diyar kirin. ?*?Erê Bavo, çimkî li ba te ya 
bi dil ev bû. 

27“Her tişt ji aliyê Bavê min ve ji min re hat 
dayîn. Ji bilî Bav tu kes bi Kur nizane û ji bilî 
Kur û yên ku Kur dixwaze Bav bi wan bide nas- 
kirin tu kes jî bi Bav nizane. 

28“Werin ba min, ey hemû yên westayî û bar- 
giran, ezê rihetiyê bidim we. ?Nîrê min deynin 
ser stûyê xwe û ji min hîn bibin. Çimkî ez dilovan 
û ji dil nefsbiçûk im, hûnê rihetiyê ji bo canê 
xwe bibînin. “Çimkî nîrê min hêsanî û barê min 
sivik e.” 


Pirsa roja Şemiyê 


12 Hingê Îsa rojeke* Şemiyê di nav dexilan re 
derbas dibû. Şagirtên wî birçî bûbûn û dest pê 
kirin, simbil çinîn û xwarin. ?Gava ku Fêrisiyan 
ev yek dît, wan ji wî re got: “Binihêre! Şagirtên te 
tiştê ku roja Şemiyê nabe dikin.” :Îsa li wan 
vegerand û got: “Ma we nexwendiye gava ku 
Dawid û yên pê re birçî bûn, çi kirin? “Ew ket 
Mala* Xwedê, wî û yên bi wî re nanê* pêşberiyê 
xwarin, ku ji bo wî û yên bi wî re çênedibû, lê bi 
tenê ji bo kahînan* bû. 5Ma we di Şerîetê* de 
nexwendiye ku kahîn di rojên* Şemiyan de, di 
Perestgehê* de roja Şemiyê xera dikin û dîsa jî 
bêsûc in? *Lê ez ji we re dibêjim yekî ji 
Perestgehê* meztir li vir e. "Heke we bi mana vê 
gotina ku ji nivîsînên pîroz tê, 'Ez rehmê 
dixwazim, ne goriyê' bizaniya, weyê yên bêsûc 
hukum nekirana. !Çimkî Kurê* Mirov Xudanê 

roja Şemiyê ye.” 


Qenckirina mirovekî desthişkbûyî 


:Îsa ji wê derê rabû, çû kinîşta wan. "Mirovekî 
ku destê wî hişk bû li wir bû. Ji bo ku Îsa sûcdar 
bikin, wan jê pirsî: “Ma dibe ku mirov roja* 
Şemiyê yekî qenc bike?” !'Îsa weha ji wan re got: 
“Ma kî ji we ku miyeke wî hebe û roja Şemiyê 
bikeve çalê, ew wê negire û dernexe? '?Îcar mirov 
ji miyê çiqas hêjatir e! Ji ber vê yekê roja Şemiyê 
qencîkirin dibe.” "Piştre Îsa ji zilam* re got: 
“Destê xwe dirêj bike.” Wî jî dirêj kir û wek destê 
din sipîsax bû. ““Fêrisî derketin derve û bi hev 
şêwirîn ku ewê çawa Îsa bidin kuştin. 


Xulamê Xwedê yê bijare 


'5Ji ber ku Îsa bi vê yekê dizanibû ji wir xwe da 
aliyekî. Gelek li pey wî çûn û wî hemû nexweşên 
wan qenc kirin. 'êWî li wan emir kir ku nebêjin 
ew kî ye. !” Da ku ev gotina Îşaya pêxember bê cih: 

!ë“Va ye xulamê min ê ku min bijartiye, 

Yê ku ez jê hez dikim û bi dilê min e. 
Ezê Ruhê xwe deynim ser wî 

Û ewê edaletê ji miletan re diyar bike. 
Ew pev naçe û naqîre 

Û ne jî kes dengê wî li kuçan dibihîze. 
20Çîtikê perçiqandî naşkêne, 

Û fitîla pêxistî natemerîne. 

Heta ku edaletê bigihîne serketinê 
2! Wê milet hêviya xwe bi navê wî ve girêdin.” 

Îsa cinan derdixe 


2Hingê wan yekî cinoyiyê kor û lal anî ba Îsa û 
wî ew qenc kir, êdî hem peyivî û hem jî dît. #Her 
kes ecêbmayî ma û gotin: “Gelo Kurê* Dawid ev 
e?” 24Lê gava ku Fêrisiyan ev bihîst, wan got: “Ev 
mirov bi destê mîrê cinan Belzebûl*, cinan der- 
dixe.” #Îsa bi fikirên wan dizanibû û ji wan re 
got: “Her padîşahiya ku di nav wê de dubendî 
hebe wê hilweşe û her bajar an mala ku di nav 
wê de dubendî hebe, li ser lingan namîne. ?#ÉHeke 
Îblîs* Îblîs derxe, di nav wî de dubendî heye. Êdî 
padîşahiya wî çawa li ser lingan dimîne? ? Heke 
ez bi Belzebûl cinan derdixim, kurên we bi kê 
cinan derdixin? Ji ber vê yekê ewê bibin 
hakimên we. #Îcar heke ez bi Ruhê Xwedê cinan 
derdixim, hingê Padîşahiya Xwedê hatiye ser we. 
29Naxwe çawa yek dikare bikeve mala mêrxasekî 
û tiştên wî talan bike? Heke pêşî wî girêde, hingê 
dikare mala wî talan bike. 

“Yê ku ne bi min re ye li hember min e û yê 
ku bi min re berhev nake belav dike. è!Ji bo vê 
yekê ez ji we re dibêjim, wê her çêr* û guneh li 
mirovan bê bihûrtin, lê li wê çêrkirina ku li 
Ruhê* Pîroz tê kirin nayê bihûrtin. “Her kesê ku 
li dijî Kurê Mirov gotinekê bêje wê li wî bê 
bihûrtin, lê her kesê ku li dijî Ruhê Pîroz 
gotinekê bêje ne li vê dinyayê û ne jî li dinya ku 
bê, li wî nayê bihûrtin. 

“An darê qenc bikin, wê berê wê qenc be, an jî 
darê xerab bikin, wê berê wê xerab be. Çimkî 
dar ji berê xwe tê naskirin. “Hey nifşê koremaran! 

Hûn bi xwe xerab in, çawa hûnê bikaribin tiştên 
qenc bêjin? Çimkî dev ji yê ku ji dil difûre 
dibêje. *Mirovê qenc tiştên qenc ji xezîna dilê 
xwe ya qenc dertîne, lê mirovê xerab ji xezîna 
dilê xwe ya xerab tiştên xerab dertîne. #Lê ez ji 
we re dibêjim, wê mirov ji bo her peyva pûç a ku 
bêje, di roja hukum de hesab bide. “Çimkî tê bi 
peyvên* xwe bêsûc bibî û bi peyvên xwe sûcdar 
bêyî derxistin.” 


Nîşana Ûnis 

%Hingê ji Fêrisî û Şerîetzanan hinekan ji wî re 
got: “Mamoste, em dixwazin ku nîşanekê ji te 
bibînin.” *%Lê Îsa bersîva wan da û got: “Nifşê 
xerab û zînakar li nîşanekê digere, lê ji nîşana 
Ûnis pêxember pê ve nîşaneke din jê re nayê 
dayîn. “Çawa ku Ûnis sê roj û sê şevan di zikê 
masiyê mezin de ma, wusa jî wê Kurê Mirov sê 
roj û sê şevan di dilê erdê de bimîne. “4'Roja 
hukum wê xelkê Nînewê bi vî nifşî re rabe û wî 
sûcdar bike. Çimkî ew bi gotina Ûnis ji gunehên 
xwe vegeran û va ye yekî ji Ûnis meztir li vir e. 
4Şahbanûya Başûr wê di roja hukum de bi vî 
nifşî re rabe û wî sûcdar bike. Çimkî ew, ji bo ku 
guhdariya şehrezayiya Silêman bike, ji wî kujê dinê 
rabû hat. Û va ye yekî ji Silêman meztir li vir e. 

4“Gava ku ruhê nepak ji mirov derdikeve, ji bo 
ku bîhna xwe veke, ew li cihên zuwa digere, lê 
nabîne. “Hingê ew dibêje: 'Ezê vegerim mala xwe 
ya ku ez jê derketime.' Îcar gava ku ew vedigere, 
ew malê vala, maliştî û xemilandî dibîne. #Hingê 

ew diçe heft cinên ji xwe hê xerabtir tîne ba xwe 
û dikevin wê derê û rûdinin. Êdî rewşa dawî ya 
wî mirovî ji ya pêşî xerabtir dibe. Wê weha bê ser 
vî nifşê xerab jî.” 


Dê û birayên Îsa 

4Hê gava ku Îsa ji elaletê re dipeyivî, dê û 
birayên wî li derve rawestan, xwestin ku bi wî re 
bipeyivin. 4 Yekî jê re got: “Va ye, diya te û birayên 
te li derve radiwestin û dixwazin ku bi te re 
bipeyivin.” #Îsa li wî vegerand û got: “Diya min 
kî ye û birayên min kî ne?” “Bi destê xwe şagirtên 
xwe nîşan da û got: “Va ne, diya min û birayên 
min. Çimkî her kesê ku bi daxwaza Bavê min ê 
li ezmanan bike, birayê min, xwişka min û diya 
min ew e.” 


Mesela erdê qenc û neqenc 


13 wê rojê Îsa ji malê derket û li perê golê 
rûnişt. 2Elaleteke wusa mezin li dora wî civiya 
ku ew li qeyikekê siwar bû û rûnişt. Hingê teva- 
hiya elaletê li qerax rawesta. :!Îcar Îsa bi meselan 
ji wan re gelek tişt peyivî û got: “Cotkar derket 
ku tovê xwe biçîne. “Gava ku wî tovê xwe 
direşand, hinek jê ket tenişta rê, teyr hatin û ew 
xwarin. 5'Hinek jê ket ser erdê kevirî û ji ber ku li 
wê derê zêde ax tunebû, ew zû şîn bû. Lê gava 
ku roj derket ew kizirî û ji ber ku rayên wî 
tunebûn, hişk bû. ”'Hinekî din ket nav stiriyan, 
stirî mezin bûn û ew fetisandin. !Îcar hinek ket 

ser erdekî qenc, hinekan sed, hinekan şêst û 
hinekan jî sî qat ber dan. !Yê ku guhên wî hene 
bila bibihîze.” 


Armanca meselan 


"Îcar şagirt hatin ba Îsa û jê pirsîn: “Tu çima 
bi wan re bi meselan dipeyivî?” !'Wî li wan 
vegerand û got: “Zanîna sirên* Padîşahiya 
Ezmanan ji we re hatiye dayîn, lê ji wan re 
nehatiye dayîn. !'?Bi kê re hebe wê bêtir ji wî re 
bê dayîn û lê zêde bibe. Bi kê re tunebe, tiştê ku 
pê re heye jî wê jê bê standin. !?Ji ber vê yekê ez 
ji wan re bi meselan dibêjim: 

'Ew dibînin, lê nabînin, 

Ew dibihîzin, lê nabihîzin û fêm nakin.' 
'“Li ser wan, ev pêxemberîtiya Îşaya pêxember tê 
cih ku dibêje: 

. “Hûn çiqas bibihîzin jî, 

hûn tu car fêm nakin, 
Hûn çiqas bibînin jî, 
hûn tu car tênagihîjin. 
'!šÇimkî dilê vî gelî tarî bûye, 
Guhên wan giran bûne 
Û wan çavên xwe girtine. 
Nebe ku ew bi çavên xwe bibînin 
Û bi guhên xwe bibihîzin 
Û bi dilê xwe fêm bikin 
Û cardin jî vegerin ku ez wan qenc bikim.' 
16Lê xwezî bi çavên we, çimkî ew dibînin; xwezî 
bi guhên we, çimkî ew dibihîzin. '”Bi rastî ez ji 
we re dibêjim, gelek pêxember û mirovên rast, 

dixwestin ku van tiştên hûn dibînin bibînin, lê 
nedîtin. Dixwestin ku van tiştên hûn dibihîzin 
bibihîzin, lê nebihîstin. 


Şirovekirina mesela erdê qenc û neqenc 


'18è“De îcar guhdariya mesela yê cotkar bikin: 
!!?Her kesê ku gotina li ser Padîşahiyê dibihîze û 
fêm nake, yê Xerab tê û tiştê ku di dilê wî de 
hatiye çandin direvîne. Tovê ku li tenişta rê hatiye 
çandin ev e. 2? Ewê ku li ser erdê kevirî hatiye 
çandin jî, ew e ku peyvê dibihîze û di cih de wê 
bi şahî qebûl dike. ?2'Lê ji ber ku rayê wî tune, 
tenê demeke kurt dimîne. Gava ku ji bo peyvê 
cefa û tengahiyê dibîne, ew zû ji rê derdikeve. 
22Ewê ku di nav stiriyan de hatiye çandin jî, ew e 
ku peyvê dibihîze, lê xemên vê dinyayê û xapan- 
dina dewlemendiyê peyvê difetisînin û peyv 
bêber dimîne. ?Lê ewê ku li erdê qenc hatiye 
çandin, ew e ku peyvê dibihîze û wê fêm dike. 
Ew jî ber dide. Hinek jê sed, hinek jê şêst, hinek 
jî sî qat ber dide. 


Mesela genim û zîwanê 


2Îsa meseleyeke din ji wan re got: “Padîşahiya 
Ezmanan dimîne vê yekê: Zilamekî tovê qenc li 
erdê xwe çand. #Lê gava ku her kes di xew de 
bû, dijminê wî hat, di nav genim de zîwan çand û 
çû. 2êÇaxê ku genim gihîşt û ber da, hingê zîwan 
jî xuya bû. ?Xulamên malxwê malê hatin û 
gotin: “Ezbenî, ma te tovê qenc di zeviya* xwe de 


41 


Metta 13 


neçand? Îcar ev zîwan ji ku derê çêbû?' Zilam ji 
wan re got: “Dijminekî ev yek kiriye.' Hingê xula- 
man jî jê pirsî: “Heke wusa ye, ma tu dixwazî ku 
em herin û wan aşêf bikin?” 2Wî got: “Na, çimkî 
gava ku hûn aşêfa zîwanê bikin, dibe ku hûn 
genim jî pê re hilkin. “Jêgerin, bila herdu bi hev 
re mezin bibin, heta wextê dirûtinê. Wî çaxî ezê ji 
paleyan re bêjim: Pêşî zîwanê berhev bikin û ji 
bo şewitandinê bikin gurz, piştre genim berhev 
bikin û bînin bixin embara min.'” 


Liba xerdelê û hevîrtirşk 


3'Îsa meseleyeke din ji wan re got: “Padîşahiya 
Ezmanan dimîne vê yekê: Zilamekî rahişt liba 
xerdelê û ew di zeviya* xwe de çand. #Ew liba ku 
ji hemû tovan biçûktir e, dîsa jî gava ku ew mezin 
dibe, ji pincaran meztir e û dibe dar. Wusa ku 
teyrên ezmanan tên û li ser çiqilên wê bi cih 
dibin.” 

Wî meseleyeke din jî ji wan re got: “Padîşahiya 
Ezmanan dimîne hevîrtirşkê ku jinikekê ew 
hilda û xist nav sê çap ard, heta hemû tirş bû.” 

%*Îsa ev hemû tiştên ha bi meseleyan ji elaletê 
re gotin. Bê mesele wî tu tişt ji wan re nedigot, 
3%da ew gotina ku pêxember gotibû were cih: 

“Ezê bi meselan devê xwe vekim 
Û ezê tiştên ku ji afirandina dinê vir ve 
veşartî mane eşkere bikim.” 

Şirovekirina mesela zîwanê 


*Hingê Îsa elalet hişt û çû mal. Şagirtên wî 
hatin balê û jê re gotin: “Mana mesela zîwana 
zeviyê ji me re bêje.” Wî bersîva wan da û got: 
“Yê ku tovê qenc diçîne Kurê Mirov e. %Zevî 
dinya ye û tovê qenc jî zarokên Padîşahiyê ne. 
Zîwan zarokên ê Xerab in û dijminê ku ew 
çandiye jî Îblîs* e. Dirûn dawiya dinê ye û pale jî 
milyaket in. “Îcar wek ku zîwan tê berhevkirin û 
di nav êgir de tê şewitandin, di dawiya dinê de jî 
wê wusa bibe. 4'Wê Kurê Mirov milyaketên xwe 
bişîne. Ewê her tiştên ku bûne sedemê jirê- 
derketinê û yên ku xerabiyê dikin ji Padîşahiya 
wî bicivînin. 42Ewê wan biavêjin nav firna dadayî 
û li wir wê bibe girîn û qirçîna diranan. “Hingê 
yên rast wê di Padîşahiya Bavê xwe de wek rojê 
şewq bidin. Yê ku guhên wî hene bila bibihîze. 


Xezîna veşartî û durê giranbiha 


4“Padîşahiya Ezmanan dimîne vê yekê: Di nav 
zeviyekê de xezîneke veşartî hebû. Zilamekî ew 
dît, dîsa ew veşart, piştre bi şahî çû, hemû 
hebûna* xwe firot û ew zevî kirî. 

4“Dîsa Padîşahiya Ezmanan dimîne vê yekê: 
Bazirganek li durên spehî digeriya. “4Gava ku wî 
durekî gelek giranbiha dît, çû hemû hebûna xwe 
firot û ew kirî. 

Mesela torê 


4““Dîsa Padîşahiya Ezmanan dimîne vê yekê: 
Tora ku her cûreyê masiyan dicivîne, tê avêtin 
nav deryayê. 4Gava ku ew tije dibe, masîgir wê 
dikişînin qerêx. Hingê ew rûdinin, yên baş dikin 
selikan û yên nebaş jî diavêjin. “Di dawiya 
dinyayê de wê weha bibe. Wê milyaket bên û 
xeraban ji nav rastan bigirin %û wan biavêjin 
firna dadayî. Li wir wê bibe girîn û qirçîna 
diranan.” 

s'Îsa ji wan pirsî: “Ma we ev tiştên ha hemû 
fêm kirin?” Wan got: “Erê.” *“Hingê wî ji wan re 
got: “Ji ber vê yekê her Şerîetzanê ku li ser 
Padîşahiya Ezmanan hatiye perwerdekirin, mîna 
malxwê malê ye ku ji xezîna xwe tiştên nû û 
kevin derdixe.” 


Îsa li Nisretê tê redkirin 


šPiştî ku Îsa ev mesele gotin ji wê derê 
veqetiya. “Ew hat bajarê xwe, wî xelk di kinîşta 
wan de hîn kir û ew şaş man. Hingê wan got: “Vî 
mirovî ev şehrezayî û keramet ji ku derê anîn? 
š%Ma ev ne kurê xerat e? Ma navê diya wî ne 
Meryem e? Ma Aqûb, Ûsiv, Şimûn û Cihûda ne 
birayên wî ne? *“Ma hemû xwişkên wî ne di nav 
me de ne? Îcar vî mirovî ev hemû tişt ji ku derê 
anîn?”.. 

s” Û bi vî awayî ew ji wî xeyidîn. Lê Îsa ji wan re 
got: “Pêxemberek ji bajarê xwe û ji mala xwe pê ve 
li tu cihê din ne bêrûmet e.” #Û ji ber bêbaweriya 

wan wî li wê derê gelek keramet nekirin. 


Kuştina Yûhennayê imadkar 


14 wê gavê Hêrodêsê” serdar nav û dengê Îsa 
bihîst 2û ji xulamên xwe re got: “Ev Yûhennayê* 
imadkar e, ji nav miriyan rabûye. Ji ber vê yekê 
ew kerametên weha xurt bi destê wî tên kirin.” 
3Çimkî Hêrodês ji ber Hêrodiya jina birayê xwe 
Fîlîpo Yûhenna girtibû û ew avêtibû zîndanê. “Ji 
ber ku Yûhenna ji wî re gotibû: “Nabe ku tu: 
jinbira xwe bînî.” !Hêrodês dixwest ku Yûhenna 
bikuje, lê ji xelkê ditirsiya. Çimkî wan ew 
pêxember dihesibandin. 

8Di rojbûyîna Hêrodês de keça Hêrodiyayê li 
pêş vexwendiyan reqisî. Ev yek li Hêrodês gelek 
xweş hat 7û wî soz da û sond xwar ku keçik her 
çi jê bixwaze ewê bide wê. #Keçika ku ji aliyê 
diya xwe ve hatibû navtêdan, ji Hêrodês re got: 
“Serê Yûhennayê imadkar, li vir li ser sêniyekê 
bide min.” ?!Û padîşah xemgirtî bû, lê ji ber sonda 
xwe û ji ber ên ku bi wî re li ser sifrê rûniştibûn, 
wî emir da ku daxwaza wê bê cih. ''Wî şand û di 
zîndanê de serê Yûhennayê imadkar da birîn. 
Û Serê wî li ser sêniyekê anîn û dan keçikê. Wê jî 
ew ji diya xwe re bir. '?Hingê şagirtên Yûhenna 
hatin, laşê wî birin û ew veşartin. Piştre çûn û ji 
Îsa re gotin. 


Îsa pênc hezar kesan têr dike 


3Gava Îsa ev yek bihîst, ji wê derê bi serê xwe 

ket qeyikekê û xwe da cihekî bêpejin. Lê gava 
elaletê ev yek bihîst, bi peyatî ji bajaran li pey wî 
çûn. “Çaxê Îsa derket bejê, wî elaleteke mezin 
dît û dilê wî bi wan şewitî û nexweşên wan qenc 
kirin. 

'5Dema ku bû êvar, şagirtên wî hatin ba wî û jê 
re gotin: “Ev der cihekî bêpejin e û wext jî êdî 
dereng e. Destûra elaletê bide, da ku herin 
gundan û ji xwe re xwarinê bikirin.” !!Lê Îsa ji 
wan re got: “Ne hewce ye ku ew herin. Hûn 
xwarinê bidin wan!” '” Şagirtan bersîv da û gotin: 
“Li vir bi tenê pênc nan û du masiyên me hene.” 
!èWî got: “Wan bînin vir ba min.” '?Û wî emir da 
hemû elaletê ku li ser mêrgê rûnin. Hingê wî her 
pênc nan û herdu masî hildan, li ezmanan nihêrt, 
şikir kir û nan şkandin. Wî ew dan şagirtên xwe 
û şagirtan jî ew li xelkê belav kirin. #Hemûyan 
xwar û têr bûn. Wan diwanzdeh selik pariyên ku 
zêde mabûn dan hev. ?'Hejmara yên ku xwarin, 
ji bilî jin û zarokan, li dora pênc hezar mêran 
bû. 


Îsa li ser avê rêve diçe 


2 Gava ku Îsa elalet verêdikir, wî zû şagirtên 
xwe li qeyikê siwar kirin û ew ji beriya xwe 
şandin aliyê din ê golê. 2# Piştî ku wî elalet verêkir, 
hingê bi serê xwe hilkişiya çiyê, da ku dua bike. 
Dema ku bû êvar, ew li wir bi tenê bû. 24Di wê 
navê de qeyik ji bejê gelek dûr ketibû û ber 
pêlan diket, çimkî ba ji hember wan ve dihat. 

#Nêzîkî berbanga sibehê Îsa li ser golê rêve çû 

û nêzîkî şagirtan bû. 2êÇaxê wan dît ku ew li ser 
golê rêve diçe, bizdiyan û ji tirsan kirin qîrîn û 
gotin: “Ev xeyalet e!” 27Lê Îsa di cih de bi wan re 
peyivî û got: “Bi zirav bin! Ez im. Netirsin!” 
28 Petrûs lê vegerand û got: “Ya Xudan, heke tu yî, 
emir bide ku ez li ser avê bêm ba te.” 2!Wî got: 
“Were!” Hingê Petrûs jî ji qeyikê peya bû, li ser 
avê rêve çû û ber bi Îsa ve hat. Lê çaxê dît ku 
bager xurt bû, tirsiya û xewirî nav avê, qîriya û 
got: “Ya Xudan, min rizgar bike!” #'Îsa di wê gavê 
de destê xwe dirêj kir, ew girt û jê re got: “Hey 
kêmîmano! Tu çima dudilî bûyî?” Dema ku ew 
hilkişiyan qeyikê ba rawesta. #Hingê yên ku di 
qeyikê de bûn, perizîn* wî û gotin: “Bi rastî tu 
Kurê* Xwedê yî.” 


Îsa li Cênîsartê nexweşan qenc dike 


% Gava ew derbasî aliyê din bûn, ketin bejê û 
hatin bajarê Cênîsartê. “Çaxê mirovên wî cihî 
Îsa nas kirin, wan xeber şand hawirdorê, xelkê 
hemû nexweşên xwe anîn ba wî %*û ji bo ku destê 
xwe li dawa cilên wî bidin lava dikirin. Hemû 
yên ku destê xwe lê didan qenc bûn. 


Adetên bav û kalan 


15 Hingê ji Orşelîmê hinek Fêrisî û Şerîetzan 
hatin ba Îsa û jê pirsîn: ?“Ma çima şagirtên te 
adetên bav û kalan dişkênin? Beriya xwarinê ew 
destên xwe naşon!” :Îsa li wan vegerand û got: 
“Îcar hûn jî çima ji bo xatirê adetên xwe emirên 

Xwedê dişkênin? “Çimkî Xwedê gotiye: '@Qedirê 
dê û bavê xwe bigire. Yê ku tiştê xerab ji dê û 
bavê xwe re bêje, divê bê kuştin.' 5Lê belê hûn 
dibêjin ku mirovek ji dê an jî ji bavê xwe re bêje: 
“Ew alîkariya ku wê ji min bigihîşta te ji Xwedê 
re hatiye dayîn,' fêdî ew ne mecbûr e ku qedirê 
bavê xwe bigire. Bi vî awayî we ji bo xatirê adetên 
xwe peyva Xwedê rakir. ”'Hey durûno! Îşaya li ser 
we qenc pêxemberîtî kiriye: 
3“Ev gel bi dev rûmetê dide min 
Lê dilê wan ji min dûr e. 
?Bi pûçîtî diperizin min 
Çimkî hînkirina wan emirên mirovî ne.'” 


Tiştên ku mirov diherimînin 


"Îsa elalet gazî ba xwe kir û ji wan re got: “Guh 
bidinê û fêm bikin. !'Tiştê ku di dev re diçe 
hindurê mirov wî naherimîne, lê tiştê ji dev dertê 
mirov diherimîne.” '?Hingê şagirt nêzîkî wî bûn 
û jê pirsîn: “Ma tu dizanî gava ku Fêrisiyan ev 
bihîst hêrs bûn?” "Îsa li wan vegerand: “Her 
şitilê ku Bavê min ê li ezmanan neçandiye, ewê ji 
ra ve bê rakirin. '“Dev ji wan berdin! Ew kor in, 
rêberên koran in. Heke kor rêberiya yê kor bike, 
wê herdu jî bikevin çalê.” 

'šHingê Petrûs jê re got: “Mana vê meselê ji me 
re bêje.” '*Îsa ji wan pirsî: “Ma hûn jî hê fêmkor 
in? '”Ma hûn fêm nakin her tiştê ku dikeve dev, 
diçe zik û ji wê derê dertê derve? !#Lê tiştên ku ji 
dev derdikevin, ji dil tên û ev mirov diherimînin. 
'?9%Çimkî fikirên xerab, kuştin, zîna, fuhûş, dizî, 

şahidiya derewîn û çêr ji dil dertên. “Tiştên ku 
mirov diherimînin ev in, lê xwarina bi destê 
neşûştî mirov naherimîne.” 


Baweriya jinika Kenanî 


21 Îsa ji wê derê veqetiya û derbasî herêma Sûr* 
û Saydayê bû. 2Jineke Kenaniya ku ji wê herêmê 
bû hat ba wî, gazî kir û got: “Ya Xudan, Kurê” 
Dawid, li min were rehmê! Keça min ji destê 
cinan êşeke mezin dikişîne.” 2?Wî tu peyv ji 
jinikê re negot. Hingê şagirtên wî nêzîkî wî bûn û 
hêvî kirin: “Wê bişîne bila here, li pey me tê, dike 
qîrîn.” %Îsa bersîv da û got: “Ez tenê ji bo miyên 
windabûyî yên Îsraêlê hatime şandin.” ?5Lê jinik 
nêzîk bû, xwe avêt lingên wî û got: “Ya Xudan, 
alîkariya min bike!” 2êWî lê vegerand û got: “Ne 
rast e ku mirov nanê zarokan hilde û biavêje ber 
kûçikan.” ?”Jinikê got: “Erê ya Xudan, lê kûçik jî 
hûrikên ku ji ber xwediyên wan dikevin erdê, 
dixwin.” 2!Hingê Îsa got: “Ya sitiyê, baweriya te 
xurt e! Bila wek ku tu dixwazî ji te re bibe.” Di 
wê gavê de keça wê qenc bû. 


Îsa çar hezar kesan têr dike 


Îsa ji wê derê derket û hat nêzîkî Gola Celîlê. 
Piştre hilkişiya çiyayekî û li wir rûnişt. Elaletên 
mezin hatin ba wî. Bi xwe re şil û şeht, kor, 
seqet, ker û lal û gelek nexweşên din anîn û ew li 
ber lingên wî dirêj kirin û wî ew qenc kirin. 
3Gava ku elaletê dît lal dipeyivin, seqet qenc 

dibin, şil û şeht rêve diçin û kor dibînin, şaş 
man û ji Xwedayê Îsraêl re şikir kirin. 

Îsa şagirtên xwe gazî ba xwe kirin û got: “Dilê 
min bi vê elaletê dişewite, ev sê roj e ku ew bi 
min re ne û tiştekî wan tune ku bixwin. Ez 
naxwazim ku wan birçî bişînim, da ku di rê de 
dilê wan nebihûre!” # Hingê şagirtên wî bersîv 
dan: “Li vê çolê emê ji ku derê evqas nan bînin 
ku vê elaletê têr bikin?” “Îsa ji wan pirsî: “Ma 
çend nanên we hene?” Wan got: “Heft nan û çend 
masiyên me yên biçûk hene.” 

%Wî emir da elaletê ku li erdê rûnin. *Hingê wî 
heft nan û masî hildan, şikir kir, ew şkandin, 
dan şagirtan û wan jî dan xelkê. ”Hemûyan xwar 
û ew têr bûn. Piştre wan heft selik pariyên ber- 
mayî berhev kirin. “Hejmara yên ku xwaribûn 
jî, ji bilî jin û zarokan çar hezar mêr bû. 

Piştî ku Îsa elalet verêkir, li qeyikê siwar bû û 
çû herêma. Megedanê. 


Daxwaza dîtina nîşanekê 

16 Hingê Fêrisî û Sadûqî hatin ba Îsa û ji bo 
ku wî biceribînin, jê xwestin ku ji ezmanan 
nîşanekê raberî wan bike. ?Wî li wan vegerand û 
got: “Gava ku dibe êvar, hûn dibêjin “Hewa wê 
xweş be, çimkî ezman sor e? :!Îcar serê sibê hûn 
dibêjin: 'Îro wê hewa nexweş be, çimkî ezman 
sor e û ewr belek in.' Hûn dikarin bi rewşa rûyê 
ezmên derxin, ma hûn nikarin bi nîşanên deman 
derxin? “Nifşê xerab û zînakar li nîşanekê digere, 
lê ji nîşana Ûnis pêxember pê ve nîşanek jê re 

nayê dayîn.” Îsa ew hiştin û çû. 


Hevîrtirşkê Fêrisî û Sadûqiyan 

5Gava ku şagirt derbasî aliyê din ê golê bûn, ji 
bîr kirin ku bi xwe re nên bibin. Îsa ji wan re 
got: “Hay ji xwe hebin û xwe ji hevîrtirşkê Fêrisî 
û Sadûqiyan biparêzin.” ?'Şagirt di nav xwe de 
peyivîn û gotin: “Ji ber ku me nan bi xwe re neaniye 
weha dibêje.” !Îsa dizanibû ku ew çi dibêjin, îcar 
wî got: “Hey kêmîmanno! Ji ber ku nanê we tune 
hûn çima di nav hev de dipeyivin? !Ma we hê jî 
fêm nekiriye? Ma nayê bîra we pênc nanên ku 
pênc hezar mirov têr kirin û we çend selik dan 
hev? '*Ma nayê bîra we heft nanên ku çar hezar 
têr kirin û we çend selik jî dan hev? !''Ma çawa 
hûn fêm nakin ku ez ne li ser nên ji we re dibêjim? 
Lê li hember hevîrtirşkê Fêrisî û Sadûqiyan hay 
ji xwe hebin.” '?Hingê wan fêm kir ku ew nabêje 
li hember hevîrtirşkê nên hay ji xwe hebin, lê ji 
hînkirina Fêrisî û Sadûqiyan xwe biparêzin. 


Şahidiya Petrûs a li ser Îsa 


'3Gava Îsa hat herêma Qeyseriya Fîlîpoyê, wî ji 
şagirtên xwe pirsî: “Li gor gotina xelkê Kurê* 
Mirov kî ye?” “Wan lê vegerand û gotin: “Hinek 
dibêjin Yûhennayê* imadkar, hinek dibêjin Êlyas 
û hinekên din jî dibêjin Yêremya an jî yek ji 
pêxemberan* e.” Îsa ji wan re got: “Lê hûn çi 
dibêjin? Bi ya we ez kî me?” '*Şimûn-Petrûs 
bersîv da û got: “Tu Mesîh” î, Kurê* wî Xwedayê 

sax î.” '"Îsa lê vegerand û got: “Xwezî bi te, ey 
Şimûnê kurê Ûnis, çimkî yê ku ev ji te re vekiriye 
ne xwîn û goşt e, lê Bavê min ê li ezmanan e. '!ë Û 
ez jî ji te re dibêjim: Tu Petrûs” î û ezê li ser vê 
latê dêra* xwe ava bikim. Hêza diyarê miriyan 
nikare wê bindest bike. '?Ezê mifta Padîşahiya 
Ezmanan bidim te, tu her çi li ser erdê girêdî, 
ewê li ezmanan jî bê girêdan û tu her çi li ser 
erdê vekî, ewê li ezmanan jî bê vekirin.” Hingê 
wî li şagirtên xwe emir kir ku ji kesî re nebêjin 
ew Mesîh e. 


Îsa mirin û rabûna xwe diyar dike 


Ji wê demê ve Îsa dest pê kir nîşanî şagirtên 

xwe da, ku divê ew here Orşelîmê û ji destê 
rihsipî, serekên kahînan û Şerîetzanan gelek 
cefayê bikişîne, bê kuştin û roja sisiyan rabe. 

22Petrûs ew kişand aliyekî, lê hilat û got: “Ev ji 
te dûr be, ya Xudan! Ev tişt tu car bi te nayê!” 
23Lê Îsa zivirî û ji Petrûs re got: Ji.min dûr keve, 
Îblîs! Tu ji min re dibî asteng; çimkî tu ne tiştên 
Xwedayî, lê tiştên mirovî difikirî.” 

24Hingê wî ji şagirtên xwe re got: “Yê ku bixwaze 
li pey min bê bila xwe înkar bike, rahêje xaça 
xwe û li pey min bê. 5#Çimkî her kesê ku bixwaze 
jiyana xwe rizgar bike, ewê wê winda bike; lê her 
kesê ku jiyana xwe di ber min de winda bike, 
ewê wê bibîne. #“Mirovek hemû dinyayê bi dest 
bixe jî, lê canê xwe winda bike, çi feyda wî heye? 
An dikare çi di ber canê xwe de bide? ? Çimkî wê 
Kurê Mirov bi rûmeta Bavê xwe.ve, tevî milya- 

ketên xwe bê û hingê wê her kesî li gora kirinên 
wî xelat bike. 28Bi rastî ez ji we re dibêjim, hin ji 
van kesên ku li vir rawestayî hene, heta ku 
nebînin Kurê Mirov di Padîşahiya xwe de tê, ew 
mirinê tu car tam nakin.” 


Dîtina Îsa tê guhertin 


17 Piştî şeş rojan Îsa Petrûs, Aqûb û birayê 
wî Yûhenna bi xwe re birin û ew bi tenê derxistin 
çiyayekî bilind. ?Li wir, li ber wan dîtina wî hat 
guhertin. Rûyê wî wek rojê şewq da û cilên wî 
wek ronahiyê çîlsipî bûn. ?Ji nişkê ve Mûsa û 
Êlyas li wan xuya bûn û bi Îsa re peyivîn. “Petrûs 
ji Îsa re got: “Ya Xudan, çiqas qenc e ku em li vir 
in! Heke tu bixwazî ezê li vir sê holikan çêkim. 
Yekê ji te re, yekê ji Mûsa re û yekê jî ji Êlyas re.” 

šsHê ew dipeyivî, ewrekî ronahîdar li ser wan 
kir sî û dengek ji ewr hat û got: “Ev e Kurê min ê 
delal. Ez ji wî razî me. Guhdariya wî bikin!” 
ê Gava şagirtan ev bihîst, ji tirsan deverû ketin 
erdê. 'Lê Îsa hat, destê xwe li wan da û got: 
“Rabin, netirsin!” ! Çaxê şagirtan serê xwe rakirin, 
wan ji Îsa pê ve tu kesî din nedît. 

Çaxê ji çiyê dihatin xwarê, Îsa li wan emir kir 
û got: “Ji kesî re li ser tiştên ku we dîtin nebêjin, 
heta ku Kurê Mirov ji nav miriyan ranebe.” 
Şagirtan ji wî pirsî û gotin: “Naxwe çima Şerîet- 
zan dibêjin, divê pêşî Êlyas bê?” !'Îsa li wan 
vegerand û got: “Bi rastî, Êlyas tê û her tiştî 
serrast dike. !?Lê ez ji we re dibêjim, ji xwe Êlyas 
hatiye û wan ew nas nekir. Lê çi ku dilê wan xwest 

bi wî kirin. Bi vî awayî wê Kurê Mirov jî ji destê 
wan cefayê bikişîne.” '?Hingê şagirtan fêm kir ku 
ew ji wan re li ser Yûhennayê imadkar dibêje. 


Îsa zarokekî cinoyî qenc dike 


14Gava ku gihîştin ba elaletê, mirovek nêzîkî 
Îsa bû, li ber wî çû ser çokan û got: “Ya Xudan, 
li kurê min were rehmê! Bi atiyê dikeve û êşeke 
mezin dikişîne. Ew gelek caran dikeve nav êgir û 
nav avê. !!Min ew anî ba şagirtên te, lê wan 
nikaribû wî qenc bikin.” '”Îsa bersîv da û got: 
“Hey nifşê bêbawerî û jirêderketî! Ezê heta 
kengê bi we re bim, heta kengê ezê li we sebir 
bikim? Wî bînin vir ba min.” Îsa li cin hilat û 
ew jê derket. Di cih de kurik qenc bû. 

"Hingê şagirt bi serê xwe hatin ba Îsa û jê 
pirsîn: “Ma çima me nikaribû em cin derxin?” 
20Wî li wan vegerand: “Ji ber ku baweriya we kêm 
e. Bi rastî ez ji we re dibêjim, heke wek liba 
xerdelê baweriya we hebe, hûn ji vî çiyayî re 
bêjin: Ji vir here wir,' ewê here. Tu tişt tune ku ji 
bo we çênebe. 2!Lê cinên weha ji bîlî dua û rojiyê 
bi tiştekî din dernakevin.” 


Îsa mirin û rabûna xwe ji nû ve diyar dike 


2Gava ku ew bi hev re li Celîlê bûn, Îsa ji wan 
re got: “Hindik maye ku Kurê Mirov bikeve destê 


mirovan. #Ewê wî bikujin û roja sisiyan ewê 
rabe.” Şagirt bi vê yekê gelekî xemgîn bûn. 

Baca Perestgehê 


24 Çaxê ew gihîştin Kefernahûmê, bacgir hatin 
ba Petrûs û jê pirsîn: “Ma Mamosteyê we baca 
Perestgehê* nade?” %5Wî got: “Belê, ew dide.” 

Dema Petrûs hat malê, pêşî Îsa ji wî re got: “Tu 
çi difikirî, Şimûn? Padîşahên dinyayê bac û 
xercê ji kê distînin? Ma ji kurên xwe an ji yên 
biyanî?” % Petrûs got: “Ji yên biyanî.” Hingê Îsa ji 
wî re got: “Wê gavê kur serbest in. ?Lê ji bo ku 
em dilê wan nehêlin, tu here golê û şewkê xwe 
biavêje. Masiyê ku pêşî hat, bigire, devê wî veke, 
tê zîvekî* mezin bibînî. Wî bibe, ji bo min û ji bo 
xwe bide wan.” 


Yê herî mezin kî ye? 


1 8 wê gavê şagirt hatin ba Îsa û jê pirsîn: “Di 
Padîşahiya Ezmanan de yê herî mezin kî ye?” 
2Wî bangî zarokekî kir, di nav wan de da rawestin 
3?û got: “Bi rastî ez ji we re dibêjim, heta ku hûn 
venegirin û nebin wek zarokan, hûn tu car 
nakevin Padîşahiya Ezmanan. “4Ji ber vê yekê, 
her kesê ku xwe wek vî zarokî nizim bike, di 
Padîşahiya Ezmanan de yê herî mezin ew e. 5Û 
her kesê ku zarokekî weha bi navê min qebûl 
bike, ew min qebûl dike. fLê her kesê ku bibe 
sedemê jirêderketina yekî ji van biçûkên ku 
bawerî bi min anîne, ji bo wî çêtir e ku beraşekî 
mezin bi stûyê wî ve bê daleqandin û bikeve binê 
deryayê. 

Jirêderketin 


?“Wey li serê dinyayê, ji ber sedemên jirê- 
derketinê! Divê sedemên jirêderketinê hebin, lê 
wey li wî mirovî ku ji vê yekê re dibe sedem. 
#Heke destê te an lingê te dibe sedemê jirê- 
derketina te, wî jêke û ji xwe biavêje. Ji bo te 
çêtir e ku tu bê dest an bê ling bikevî jiyanê, ne 
ku bi herdu dest û bi herdu lingên xwe ve tu bêyî 
avêtin nav agirê herheyî. !Û heke çavê te dibe 
sedemê jirêderketina te, wî derxe û ji xwe 
biavêje. Ji bo te çêtir e ku tu bi çavekî bikevî 
jiyanê, ne ku bi herdu çavan ve tu bêyî avêtin nav 
agirê dojehê*. 


Mesela miya windabûyî 


'0“Hay ji xwe hebin û ji van biçûkan yekî kêm 
nebînin. Çimkî ez ji we re dibêjim ku milyaketên 
wan li ezmanan hergav li rûyê Bavê min ê li 
ezmanan dinihêrin. !'Ji ber ku Kurê Mirov hat, 
yê windabûyî rizgar bike. 

'!2“Gelo hûn çi difikirin? Heke sed miyên 
mirovekî hebin û yek ji wan riya xwe winda bike, 
ma ewê not û nehan li çiyê nehêle û neçe li ya 
windabûyî negere? '? Û heke wê bibîne, bi rastî ez 
ji we re dibêjim, ewê ji wan not û nehên ku riya 
xwe winda nekirine bêtir bi wê şa bibe. '“Bi vî 
awayî Bavê we yê li ezmanan jî naxwaze ku yek ji 
van biçûkan winda bibe. 

Birayê ku gunehan dike 


!5“Heke birayê te li hember te guneh bike, here 
û gava ku hûn herdu bi tenê ne, sûcê wî nîşanî 
wî bide. Heke ew li te guhdarî bike te birayê xwe 
kar kir. 'êLê heke ew li te guhdarî neke, kesek an 
du kesên din jî bi xwe re bibe, 'da ku her peyv bi 
şahidiya dido an sisiyan rast derkeve.” '”Lê heke 
wî nexwest guh bide wan jî, ji civîna bawer- 
mendan re bêje. Îcar heke wî nexwest li civîna 
bawermendan jî guhdarî bike, bila êdî ew ji bo te 
bibe wek yekî pûtperest û bacgir. 

184Bi rastî ez ji we re dibêjim, hûn her çi li ser 
rûyê erdê girêdin, ewê li ezman jî bê girêdan. Û 
hûn her çi li ser rûyê erdê vekin, ewê li ezmanan 
jî bê vekirin. "Cardin ez ji we re dibêjim ku li 
ser rûyê erdê, dido ji we li ser her tiştê ku hûn 
dixwazin, bibin yek, wê ew ji aliyê Bavê min ê li 
ezmanan ve ji we re çêbibe. 2?Çimkî li ku derê 
dido an sisê bi navê min werin ba hev, li wir ez jî 
di nav wan de me.” 


Mesela xulamê bêrehm 


2!Hingê Petrûs hat ba Îsa û jê re got: “Ya Xudan, 
gava ku birayê min li hember min guneh bike, 
divê ez çend caran li wî bibihûrim? Ma heta heft 
caran?” ?Îsa bersîva wî da: “Ez ji te re dibêjim, 
ne heta heft caran, lê heta heftê caran heft. 2Ji 
ber vê yekê Padîşahiya Ezmanan dimîne vê yekê: 
Padîşahek hebû ku xwest hesab bi xulamên xwe 
re bibîne. “Gava ku padîşah dest bi hesab kir, 

yekî ku bi deh hezar telantî* deyndarê wî bû, 
anîn ba wî. 25Ji ber ku nikaribû deynê xwe bide, 
axayê wî emir kir ku ew, jina wî, zarokên wî û 
hemû hebûna* wî bên firotin û deynê wî bê 
dayîn. #?êXulam xwe avêt ber lingên wî, jê lava kir 
û got: “Li min sebir bike, ezê hemû deynê xwe 
bidim.” Dilê axa bi wî şewitî, ew berda û li deynê 
wî jî bihûrt. 

2“Îcar gava ku xulam derket derve, wî hevalekî 
xwe yê xulam dît ku bi sed zîvî deyndarê wî bû. 
Wî bi pêsîra wî girt, şidand û got: 'Deynê min ê 
ku li te ye bide.” ?Hevalê wî yê xulam xwe avêt 
ber lingên wî û jê lava kir û got: “Li min sebir 
bike, ezê deynê xwe bidim.' “Lê wî nexwest, çû û 
heta ku wî deynê xwe da ew avêt girtîgehê. 

4“Gava ku hevalên wî yên xulam ev yek dîtin, 
gelekî xemgirtî bûn; rabûn çûn ba axayê xwe û 
hemû tiştên bûyî jê re gotin. Hingê axa xulam 
gazî ba xwe kir û jê re got: “Hey xulamê xerab! Ji 
ber ku te ji min lava kir, ez li hemû deynê te 
bihûrîm*. Çawa ku ez li te hatim rehmê, ma ne 
diviya ku tu jî li hevalê xwe yê xulam bihatayî 
rehmê?' “Axayê wî hêrs bû û ew da destê cefa- 
keran, heta ku ew hemû deynê xwe bide. 

“Heke her yek ji we ji dil li birayê xwe 
nebihûre, wê Bavê min ê li ezman jî bi vî awayî li 
we bike.” 


Hînkirina li ser jinberdanê 


19 Gava ku Îsa gotina xwe temam kir, hingê ji 
Celîlê derket û derbasî herêma Cihûstanê ya aliyê 

din ê Çemê Urdunê bû. ?2Elaletên mezin li pey wî 
çûn û wî ew li wir qenc kirin. 

3Ji Fêrisiyan hinek ji bo ku wî biceribînin 
nêzîkî wî bûn û jê pirsîn: “Ma dibe ku bi her 
sedemî mêr jina xwe berde?” “Îsa bersîva wan da 
û got: “Ma we nexwendiye ku Afirandar di dest- 
pêkê de “nêr û mê ew afirandin' šû got: Ji ber vê 
yekê mêr wê dê û bavê xwe berde, bi jina xwe re 
bibe yek û herdu jî wê bibin bedenek.” Wusa ku 
êdî ew ne du kes in, lê bedenek in. Ji ber vê yekê 
yên ku Xwedê ew kirine yek, bila mirov wan ji 
hevdû veneqetînin.” ”'Hingê Fêrisiyan pirsî: 
“Naxwe çima Mûsa emir kir ku mêr kaxeza 
jinberdanê bide jina xwe û wê berde?” !Îsa li 
wan vegerand û got: “Ji ber serhişkiya we Mûsa 
destûr da we ku hûn jinên xwe berdin. Lê belê di 
destpêkê de ne weha bû. ?Ez ji we re dibêjim, kî 
ku ji zînayê pê ve bi sedemekî din jina xwe berde 
û bi yeka din re bizewice, zînayê dike.” 

"Şagirtan ji Îsa re got: “Heke rewşa navbera jin 
û mêr bi vî awayî be, çêtir e ku nezewicin.” !'Wî 
ji wan re got: “Her kes nikare vê gotinê qebûl 
bike, bi tenê yên ku ji wan re hatiye dayîn dikarin 
qebûl bikin. '?Çimkî hin hene ji zikmakî nemêr 
in, hin hene ji aliyê mirovan ve tên nemêrkirin û 
hin jî hene ku di ber Padîşahiya Ezmanan de xwe 
nemêr dikin. Yê ku dikare vê qebûl bike, bila 
qebûl bike.” 


Îsa zarokan pîroz dike 


'€#Hingê zarok anîn ba Îsa, da ku destê xwe 

deyne ser wan û ji bo wan dua bike. Îcar 
şagirtan li yên ku ew anîn hilat. '“Lê Îsa got: 
“Bihêlin, bila zarok bên ba min û pêşiyê li wan 
negirin, çimkî Padîşahiya Ezmanan ji yên weha 
re ye.” '5Û wî destê xwe danî ser wan û ji wê derê 
çû. 


Xortê dewlemend li jiyana herheyî digere 

'êÎcar mirovek nêzîkî Îsa bû û jê pirsî: “Ya 
Mamoste, divê ez çi qenciyê bikim, da ku ez 
jiyana* herheyî bi dest bixim?” ''Îsa lê vegerand 
û got: “Tu çima li ser qenciyê ji min dipirsî? Bi 
tenê Yek heye ku qenc e. Lê heke tu dixwazî 
bikevî Jiyanê, emiran bîne cih.” '?Yê xort jê pirsî: 
“Kîjanan?” Îsa lê vegerand: “Nekuje, zînayê neke, 
nedize, şahidiya derewîn nede, "qedirê dê û 
bavê xwe bigire û ji cîranê xwe hez bike wek ku 
tu ji xwe hez dikî.” 2?Yê xort jê re got: “Min ev tişt 
hemû anîne cih. Divê êdî ez çi bikim?” 2'Îsa 
bersîva wî da: “Heke tu dixwazî bêkêmahî bî, 
here, çi tiştê te heye bifiroşe, li belengazan belav 
bike, hingê wê li ezmanan xezîna te hebe. Û 
were, bikeve pey min.” 2Gava ku yê xort ev peyv 
bihîst bi xemgînî çû, çimkî gelek mal û milkê wî 
hebû. 

Hingê Îsa ji şagirtên xwe re got: “Bi rastî ez ji 
we re dibêjim, ji bo dewlemendekî ketina Padî- 
şahiya Ezmanan zehmet e. “Dîsa ez ji we re 
dibêjim, derbasbûna devê di qula derziyê re ji 
ketina mirovê dewlemend a Padîşahiya Ezmanan 
hêsanîtir e.” ?“Gava ku şagirtan ev bihîst gelek 

şaş man û wan pirsî: “Heke weha be kî dikare 
rizgar bibe?” %Îsa li wan nihêrt û got: “Li ba 
mirovan ev nabe, lê li ba Xwedê her tişt bibe.” 
2Hingê Petrûs li Îsa vegerand û got: “Va ye me 
her tişt hişt û em li pey te hatin. Îcar wê ji bo me 
çi hebe?” 2#Wî ji wan re got: “Bi rastî ez ji we re 
dibêjim, di nûbûna hemû tiştan de, çaxê ku 
Kurê Mirov li ser textê xwe yê rûmetê rûne, hûn 
ên ku li pey min hatine jî hûnê li ser diwanzdeh 
textan rûnin û li diwanzdeh êlên Îsraêl hukum 
bikin. #Her kesê ku di ber navê min de dev ji 
xanî, bira û xwişk, dê û bav, zarok û zeviyên xwe 
berdaye, wê sed qatî li wan bistîne û jiyana her- 
heyî par bistîne. *?Lê gelek ên pêşî wê bibin ên 


^” 


paşî û yên paşî wê bibin ên pêşî. 


Mesela paleyên rêz 


20 “Padîşahiya Ezmanan dimîne vê yekê: 
Malxweyekî malê hebû, ku serê sibê zû derket, ji 
bo ku paleyan bigire, da ku di nav rezê wî de 
bixebitin. ?Ew ji bo rojê bi zîvekî bi paleyan re li 
hev hat û ew şandin nav rezê xwe. 

3“Saet li dora sisiyan ew derket û li meydana 
sûkê kesên din ên bêkar rawestayî dîtin. Wî jJi 
wan re got: “Hûn jî herin di rezê min de bixebitin 
û heqê we çi be ezê bidim.' 5Ew jî rabûn û çûn. 
Dîsa ew li dora nîvro û saet sisiyan derket û eynî 
tişt kirin. 8 Saet li dora pêncan jî derket, hinekên 
din jî dîtin ku li wir radiwestan. Wî ji wan re got: 
“Çima hûn hemûyê rojê li vir disekinin û tiştekî 
nakin?” 'Wan bersîv da: “Çimkî tu kesî em bi 

paletî negirtin.” Wî ji wan re got: “Hûn jî herin 
nav rêz.ُ 

š“Gava ku bû êvar, xwediyê rêz ji serkarê xwe 
re got: “Gazî paleyan bike û ji yên paşî dest pê 
bike heta yên pêşî heqê hemûyan bide.' !Paleyên 
ku piştî nîvro li dor saet pêncan hatibûn girtin, 
hatin û heryekî zîvek stand. "Îcar gava ku yên 
pêşî hatin, wan goman kir ku wê bêtir bistînin. 
Lê her yekî ji wan jî zîvek stand. !''Çaxê ku perê 
xwe standin, dest pê kirin, ji malxwê malê gazin 
kirin '?'û gotin: “Evên ku paşiyê hatin, tenê 
saetekê xebitîn, lê te em ên ku hemû giraniya 
rojê û germiya wê kişandin, bi wan re yek girtin.” 
'!?Lê malxwê malê ji yekî ji wan re got: “Heval, ez 
li te neheqiyê nakim. Ma tu bi min re bi zîvekî li 
hev nehatî? '“Rahêje heqê xwe û here. Ez 
dixwazim bi qasî ku min da te, bidim ê paşî jî. 
'5Ma heqê min tune ku ez çi bixwazim, ez bi 
malê xwe bikim? An tu çavnebariya camêriya 
min dikî?” 

'ê“Bi vî awayî wê yên paşî bibin ên pêşî û yên 
pêşî bibin ên paşî.” 


Îsa cara sisiyan mirin 
û rabûna xwe diyar dike 


'? Gava ku Îsa hildikişiya Orşelîmê, wî diwanz- 
deh şagirtên xwe dan aliyekî û di rê de ji wan re 
got: !?“Va ye em hildikişin Orşelîmê. Kurê Mirov 
wê bê dayîn destê serekên kahînan û Şerîet- 
zanan. Ewê hukumê mirinê li ser wî bidin "û 
bidin destê miletan, da ku tinazên xwe bi wî 

bikin, bidin ber qamçiyan û wî xaç bikin. Û roja 
sisiyan ewê ji nav miriyan rabe.” 


Daxwaza diya kurên Zebedî 


20Hingê diya kurên Zebedî bi du kurên xwe re 
nêzîkî Îsa bû, li ber wî çû ser çokan û ji wî xwest 
ku tiştekî ji bo wê bike. ?'Îsa ji wê pirsî: “Tu çi 
dixwazî?” Wê jî got: “Emir bike ku herdu kurên 
min, di Padîşahiya te de yek li milê te yê rastê, yê 
din li milê te yê çepê rûne.” 2Îsa bersîv da û got: 
“Hûn nizanin ku hûn çi dixwazin. Ma hûn 
dikarin ji wê kasa ku ezê vexwim, vexwin?” Wan 
got: “Em dikarin.” #Îsa ji wan re got: “Bi rastî 
hûnê ji kasa min vexwin, lê rûniştandina li milê 
min ê rastê û çepê ne di destê min de ye. Ev ji bo 
wan e ku ji aliyê Bavê min ve ji wan re hatiye 
amadekirin.” 

24 Çaxê her deh şagirtan ev yek bihîst, li herdu 
birayan hêrs bûn. 5Lê Îsa ew gazî ba xwe kirin û 
got: “Hûn dizanin ku serekên miletan serdestiyê 
li wan dikin û giregirên wan jî hukumdariya xwe 
li ser wan dikin. 28Lê di nav we de wê ne weha 
be. Di nav we de, her kesê ku bixwaze bibe yê 
mezin, bila bibe xizmetkarê we. ?”Û di nav we de 
her kesê ku bixwaze bibe yê pêşî, bila bibe 
xulamê we. ?#?Çawa ku Kurê Mirov jî nehatiye ku 
jê re xizmet bê kirin, lê hatiye ku xizmetê bike û 
di ber gelekan de canê xwe berdêl bide. 

Çavê du koran dibîne 


22Gava ku ew ji bajarê Erîhayê derdiketin, 
elaleteke mezin li pey Îsa çû. *Du mirovên kor li 
kêleka rê rûdiniştin. Çaxê bihîstin Îsa di wê derê 
re derbas dibe, qîriyan û gotin: “Ya Xudan, Kurê* 
Dawid, li me were rehmê!” 

31Elaletê li wan hilat, da ku dengê xwe bibirin, 
lê ew bêtir qîriyan û gotin: “Ya Xudan, Kurê” 
Dawid, li me were rehmê!” ?Îsa rawesta, gazî 
wan kir û got: “Hûn ji min çi dixwazin ku ez ji bo 
we bikim?” “Wan bersîv da û got: “Ya Xudan, bila 
çavên me bibînin.” “Dilê wî bi wan şewitî û destê 
xwe danî ser çavên wan. Di cih de çavên wan 
dîtin û li pey Îsa çûn. 


Îsa bi rûmet dikeve Orşelîmê 


21 Gava ku ew nêzîkî Orşelîmê bûn û hatin 
Beytfacê li ba Çiyayê Zeytûnê, Îsa du şagirtên xwe 
şandin û 2ji wan re got: “Herin gundê pêşberî xwe, 
hema hûnê li wir kereke girêdayî ya bi dehşik* 
bibînin. Wan vekin û ji min re bînin. ?Heke kesekî 
tiştek ji we re got, jê re bêjin: 'Ew ji Xudan re 
lazim in û ewê zû wan bi şûn de bişîne.'” 

4Ev wusa çêbû, da ku ev gotina pêxember were 
cih: 

5“Ji xelkê Siyonê* re bêjin: 

*Va ye Padîşahê te 

Bi nefsbiçûkî li kerê siwarbûyî, 

Li dehşikê”, heta li dehşikê kerê siwarbûyî 
tê ba te.”” 

Şagirt çûn û wek ku Îsa ji wan re gotibû kirin. 
7Wan ker û dehşik anîn, cilên xwe danîn ser wan 
û Îsa siwar bû. !Piraniya elaletê cilên xwe li ser 
rê raxistin. Hinekên din jî ji daran çiqil birîn û 
avêtin ser rê. !Elaleta ku li pêşiya wî diçû û yên 
ku li pey dihatin weha diqîriyan û digotin: 

“Hosanna* ji Kurê Dawid re! 
Yê ku bi navê Xudan tê pîroz* e! 
Li bilindahiyên herî jorîn Hosanna!” 

"9Gava Îsa kete Orşelîmê, tevahiya bajêr hejiya 
û gotin: “Ev kî ye?” '"Elaletê bersîv da: “Ev Îsa 
pêxember e! Ji bajarê Nisreta Celîlê ye.” 


Îsa Perestgehê paqij dike 


'2Îsa ket Perestgehê* û hemûyên ku li wê derê 
kirîn û firotin dikirin, avêtin derve. Maseyên 
pereguhêran û kursiyên kevokfiroşan gêr* kirin. 
'?Wî ji wan re got: “Di Kitêba Pîroz* de hatiye 
nivîsîn: “Wê ji mala min re mala dua bê gotin'. Lê 
hûn wê dikin 'şkefta rêbiran*'.” 

“Li Perestgehê kor û şil û şeht anîn ba wî û wî 
ew qenc kirin. 5Lê gava ku serekên kahînan û 
Şerîetzanan karên nedîtî yên ku Îsa dikirin dîtin 
û dengê zarokan bihîstin ku di Perestgehê de 
digotin: “Hosanna Jji Kurê Dawid re!”, hêrs bûn 
'û gotin: “Ma tu nabihîzî ku ev zarok çi dibêjin?” 
Îsa li wan vegerand û got: “Belê, ma we ev qet 
nexwendiye? “Te ji devê zarokên biçûk û yên li 
ber şîr şikir deranî.'” ' Wî ew li wir hiştin û ji 
bajêr derket, çû Beytanyayê û şev li wir borand. 

Dara hêjîrê 

'?Serê sibê zû gava ku Îsa vedigeriya bajêr ew 
birçî bû. '?Li kêleka rê dareke hêjîrê dît û nêzîkî 
wê bû, lê ji pelan pê ve tiştek bi wê ve nedît. 
Hingê wî ji darê re got: “Bila careke din êdî tu 
car tu ber nedî!” Dara hêjîrê di cih de hişk bû. 

20Gava ku şagirtan ev yek dît, şaş man û gotin: 
“Ma dara hêjîrê çawa di cih de hişk bû?” ?'Îsa li 
wan vegerand û got: “Bi rastî ez ji we re dibêjim, 
heke baweriya we hebe û hûn nekevin şikê, hûn 
ne bi tenê dikarin tiştên ku bi dara hêjîrê bûye 
bikin, lê hûn dikarin ji vî çiyayî re bêjin: Ji cihê 
xwe rabe û xwe biavêje deryayê” û ewê bibe. 
2Gava ku hûn bawer bikin, hûn bi dua çi 
bixwazin hûnê bistînin.” 


Pirsa li ser desthilatiya Îsa 


^. 


@Îsa ketibû Perestgehê û hîn dikir, hingê 
serekên kahînan û rihsipiyên gel hatin ba wî û jê 
pirsîn: “Tu bi kîjan desthilatiyê* van tiştan dikî? 
Û kê ev desthilatî daye te?” ?'Îsa li wan vegerand 
û got: “Ezê jî pirsekê ji we bikim, heke hûn 
bersîva min bidin, ezê ji we re bêjim ka ez bi 
kîjan desthilatiyê van tiştan dikim: #Imadkirina 
Yûhenna ji ku derê bû? Ma ew ji ezmanan bû an 
ji mirovan?” Ew di nav xwe de şêwirîn û gotin: 
“Heke em bêjin: Ji ezmanan e, hingê ewê bêje: 
“Naxwe we çima bawerî bi wî neanî? ?®Lê heke 
em bêjin: Ji mirovan e,' em ji gel ditirsin, çimkî 
hemû Yûhenna pêxember dibînin.” 7Wan bersîv 

da Îsa û gotin: “Em nizanin.” Hingê wî ji wan re 
got: “Ez jî ji we re nabêjim ku ez bi kîjan dest- 
hilatiyê van tiştan dikim.” 


Mesela du kuran 


3“Hûn çi difikirin? Du kurên mirovekî hebûn. 
Ew çû ba yê pêşî û jê re got: 'Lawo, tu here, îro 
di nav rêz de bixebite.” ?Wî got: 'Ez naçim,' lê 
piştre poşman bû û çû. Îcar bav çû ba kurê 
xwe yê din û eynî tişt jê re got. Wî jî bersîv da û 
got: “Baş e, ezê herim,' lê ew neçû. #'Ji herduyan 
kîjanî bi daxwaza bavê xwe kir?” Wan bersîv da 
û got: “Yê pêşî.” 

Îsa ji wan re got: “Bi rastî ez ji we re dibêjim, 
bacgir û fahişe jî wê beriya we bikevin Padî- 
şahiya Xwedê. ?*Çimkî Yûhenna hat ku riya rast 
nîşanî we bide û we bawerî bi wî neanî, lê bacgir 
û fahişeyan bawerî pê anîn. Piştî ku we ev dît jî 
hûn poşman nebûn ku baweriyê bi wî bînin. 


Mesela rezvanan 


“Guhdariya meseleyeke din bikin: Mirovekî 
malxwê malê hebû ku rez danî. Wî hawirdora wî 
sênc kir, li navê mahserek* kola û kelehek çêkir. 
Piştre wî rez bi kirê da rezvanan û çû welatekî 
din. “Gava ku çaxê rezçinînê nêzîk bû, wî 
xulamên xwe şandin ba rezvanan, da ku berê wî 
bicivînin. *#Rezvanan xulamên wî girtin, li yekî 
xistin, yek kuştin û yê din jî dane ber keviran. 
% Îcar zilam ji cara pêşî bêtir xulam şandin. 

Rezvanan eynî tişt anîn serê wan jî. “Li dawiyê 
ew rabû û kurê xwe şand û got: 'Ewê ji kurê min 
re hurmetê bikin.' #Lê gava ku rezvanan kur dît, 
ji hevdû re gotin: 'Ev wêris e! Werin, em wî 
bikujin û bibin xwediyê mîrasa wî.' “Wan ew 
girt, avêtin derveyî rêz û kuştin. “Îcar gava ku 
xwediyê rêz were, ewê çi bi van rezvanan bike?” 
4Wan jî lê vegerand û got: “Ewê wan mirovên 
neqenc bi awayekî xerab bikuje û rêz bide 
hinekên wusa ku di çaxê rezçinînê de berê wî 
bidinê.” “Îsa ji wan re got: “Ma we qet di 
nivîsînên pîroz* de ev nexwendiye? 
'Ew kevirê ku hosteyan nexwest, 
Bû kevirê serê rikin*. 
Ev ji aliyê Xudan ve çêbû, 
Û ev li ber çavê me karekî ecêb e! 

4*Ji ber vê yekê ez ji we re dibêjim ku wê 
Padîşahiya Xwedê ji we bê standin û ji miletekî 
wusa re bê dayîn, yê ku berê wî bigihîne. “Kî ku 
bi ser vî kevirî de bikeve ewê perçe perçe bibe û 
ev kevir bi ser kê de bikeve ewê wî hûrhûr bike.” 
4Gava ku serekên kahînan û Fêrisiyan ev mesele 
bihîst, wan fêm kir ku ew li ser wan dibêje. “Ew 
li riya girtina wî geriyabin jî, ji elaletan tirsiyan, 
çimkî wan ew pêxember didît. 


Mesela dawetê 


22 Îsa cardin bi mesele ji wan re peyivî û got: 
2“Padîşahiya Ezmanan dimîne vê yekê: Padî- 
şahekî ji bo kurê xwe dawet amade kir. :!Wî 
xizmetkarên xwe şandin ba wan ên ku ji bo 

dawetê hatine vexwendin, lê wan nexwest ku 
bên. “Piştre wî hin xizmetkarên din şandin û got: 
Ji yên ku hatine vexwendin re bêjin ku min şîva 
xwe amade kiriye: Conega û dewarên min ên 
dermale hatine serjêkirin û hemû tişt amade ye. 
Kerem bikin, werin dawetê.' #Lê belê wan qet 
bala xwe nedayê, lêxistin û çûn. Yek çû zeviya 
xwe, yê din çû bazirganiya xwe. fYên mayî jî 
xizmetkarên wî girtin, li wan xistin û ew kuştin. 
'Padîşah hêrs bû. Wî leşkerên xwe şandin, ev 
mêrkujên ha kuştin û bajarê wan şewitand. 
šPiştre wî ji xizmetkarên xwe re got: “Dawet 
amade ye, lê yên vexwendî ne hêja bûn. ?Herin 
serê kuçeyan û her kesê ku we dît, wan bangî 
dawetê bikin.” "Hingê xizmetkar derketin 
kuçeyan, qenc û xerab, her kesên ku dîtin 
civandin û eywana dîlanê bi vexwendiyan tije bû. 

ı“Lê gava ku padîşah çû hindur da ku 
vexwendiyan bibîne, mirovek dît ku cilên dawetê li 
xwe nekiribû. '?Hingê wî jê pirsî û got: “Heval, bê 
cilên dawetê ma çawa tu ketî vir?” Zimanê wî 
negeriya. '**Li ser vê yekê padîşah ji xizmetkaran re 
got: “Dest û lingên wî girêdin û wî biavêjin derve, 
nav tariyê. Li wir wê bibe girîn û qirçîna diranan.” 

1ı4“Çimkî yên ku hatine bangkirin pir in, lê yên 
ku hatine hilbijartin hindik in.” 


Baca Qeyser 


15Hingê Fêrisî derketin û bi hev şêwirîn, ka wê 
çawa wî bi peyva wî bixin xefikê. 'êWan şagirtên 
xwe û alîgirên Hêrodês şandin ba wî û gotin: “Ya 

Mamoste! Em dizanin ku tu mirovekî rast î û 
riya Xwedê bi rastî hîn dikî. Tu cihêtiyê naxî nav 
mirovan, çimkî tu li rûyê mirovan nanihêrî. 
'"Îcar ji me re bêje ka tu çawa dibînî? Ma dibe ku 
mirov bacê bide Qeyser an na?” 

'êJi ber ku Îsa bi niyetxerabiya wan dizanibû, 
got: “Hey durûno! Çima hûn min diceribînin? 
!?Ka perê bacê nîşanî min bidin!” Wan zîvek ji wî 
re anî %û wî ji wan pirsî: “Ev nivîs û ev resm ên 
kê ne?” ?'Wan got: “Yên Qeyser in.” Hingê Îsa ji 
wan re got: “Wê gavê tiştên Qeyser bidin Qeyser 
û tiştên Xwedê jî bidin Xwedê.” ? Gava ku wan ev 
bihîst şaş man, dev ji wî berdan û çûn. 


Pirsa rabûna miriyan 


2@Eynî rojê Sadûqiyên ku digotin vejîna miriyan 
tune, hatin ba Îsa “û jê pirsîn: “Ya Mamoste, 
Mûsa got: “Heke zilamek ku zarokên wî nebin 
bimire, divê birayê wî jina wî bîne û warê birayê 
xwe şîn bike.' #Îcar li ba me heft bira hebûn. Yê 
pêşî jin anî û mir. Ji ber ku zarokên wî çênebûn, 
jina xwe ji birayê xwe re hişt. Eynî tişt hate serê 
yê dido û yê sisiyan jî, heta yê heftan hemû 
mirin. ?Piştî hemûyan jin jî mir. #Îcar roja* 
vejîna miriyan, wê ew jin bibe ya kê? Çimkî 
hemû jî bi wê jinê re zewicîbûn!” 

#Îsa li wan vegerand û got: “Hûn ji rê derketine, 
ji ber ku hûn bi nivîsînên pîroz* û pêkarîna 
Xwedê nizanin. “Piştî vejînê ew ne jinê tînin û ne 
jî mêr dikin; çimkî wê bibin wek milyaketên 
ezmanan. Ma we nexwendiye ku li ser vejînê 

Xwedê ji we re çi dibêje? “Ez Xwedayê Birahîm, 
Xwedayê Îshaq û Xwedayê Aqûb im.' Ew ne 
Xwedayê miriyan, lê Xwedayê zindiyan e.” 

% Gava ku elaletê ev yek bihîst li hînkirina wî 
gelek şaş ma. 


Emirê herî mezin 


3 Çaxê Fêrisiyan bihîst ku Îsa devê Sadûqiyan 
girtiye, li hev civiyan. #Ji nav wan yekî ku bi 
Şerîetê dizanibû ew ceriband û pirsî: *“Mamoste, 
di Şerîetê* de emirê herî mezin kîjan e?” Îsa lê 
vegerand û got: 'Ji Xudan Xwedayê xwe bi hemû 
dilê xwe, bi hemû canê xwe û bi hemû hişê xwe 
hez bike. #Emirê pêşî û mezin ev e. *!Yê diduyan 
jî wek vî ye: Ji cîranê xwe jî wek xwe hez bike. 
% Hemû Şerîet û pêxember li ser bingeha van 
herdu emiran in.” 


Mesîh kurê kê ye? 


41Gava ku Fêrisî li hev civiyabûn Îsa ji wan 
pirsî: 42“Hûn li ser Mesîh" çi difikirin? Ew kurê 
kê ye?” Wan lê vegerand û gotin: “Ew kurê* 
Dawid e.” “Îsa ji wan re got: “Naxwe çawa Dawid 
bi saya Ruh ji wî re 'Xudan' dibêje û dibêje: 
4“Xudan ji Xudanê min re got: 
Li milê min ê rastê rûne 
Heta ku ez dijminên te 
bikim bin lingên te.” 
4“Heke Dawid ji wî re dibêje 'Xudan,' çawa ew 
dibe kurê wî?” 4Tu kesî nikaribû peyvekê bêje. 

Û ji wê rojê bi şûn de tu kesî newêribû pirsek jê 


` bikira. 


Durûtiya Fêrisî û Şerîetzanan 


23 Piştre Îsa ji elaletê û ji şagirtên xwe re got: 
2“Şerîetzan û Fêrisî li ser kursiyê Mûsa rûdinin. 
3Ji ber vê yekê her tiştên ku ji we re dibêjin bikin 
û bînin cih. Lê li gor kirinên wan nekin, çimkî 
ew dibêjin û nakin; “barên giran û hilgirtina wan 
zehmet girêdidin û datînin ser pişta mirovan, lê 
ew bi xwe naxwazin ji bo rakirina wan baran 
tiliya xwe jî bileqînin. 

“Hemû tiştên ku dikin ji bo dîtina mirovan e. 
Bazbendên”* xwe pehn dikin û rêşiyên* xiftanên 
xwe dirêj dikin. *!Di ziyafetan de ji cihên jorîn, li 
kinîştan jî ji kursiyên pêşî hez dikin. 'Hez dikin 
ku di sûkan de silav li wan bê kirin û ji aliyê 
xelkê ve jî bi awayê 'Ya Mamoste” bên gazîkirin. 
šLê bila ji we re nebêjin “Mamoste,” çimkî 
Mamosteyê we yek e û hûn hemû bira ne. !Û li 
ser rûyê erdê ji tu kesî re nebêjin 'Bavo.' çimkî 
Bavê we yek e, Bavê ezmanî ye. "Ne jî bila kes ji 
we re bêje “'Rêber,' çimkî Rêberê we yek e, Mesîh 
e. ''Di nav we de yê herî mezin bila bibe xizmet- 
karê we. !'? Çimkî her kesê ku xwe bilind bike wê 
nizim bibe û her kesê ku xwe nizim bike ewê 
bilind bibe. 

“Wey li we hûn Şerîetzan û Fêrisîno! Hûn 
durûno! Hûn Padîşahiya Ezmanan li ber mirovan 
digirin. Hûn bi xwe nakevinê û ne jî hûn dihêlin 
ên ku dixwazin bikevinê, derbas bibin. '“Wey li 

we hûn Şerîetzan û Fêrisîno! Hûn durûno! Hûn 
malên jinebiyan dadiqurtînin û ji bo ku hûn bên 
dîtin, hûn duayên dirêj dikin. Ji ber vê yekê wê 
hukumê we girantir be. 

'!š“Wey li we hûn Şerîetzan û Fêrisîno! Hûn 
durûno! Hûn behr û bejê li hev didin, da ku hûn 
yekî bînin ser baweriya xwe, lê gava ku we ew anî 
jî hûn du caran ji xwe bêtir wî dikin kurê dojehê. 

ı6ë“Wey li we hûn rêberên kor! Hûn dibêjin: 
“Heke yek bi Perestgehê sond bixwe, ne tiştek e, 
lê heke yek bi zêrê Perestgehê sond bixwe, divê 
ew sonda xwe bîne cih.” '”Hey bêhişên kor! Kîjan 
meztir e? Zêr an Perestgeha ku zêr pîroz dike? 
12Dîsa hûn dibêjin: “Heke yek bi gorîgehê* sond 
bixwe tiştek nabe, lê heke ew bi diyariya li ser 
gorîgehê sond bixwe, divê ew sonda xwe bîne cih. 
'!?Hey korno! Kîjan meztir e? Diyarî, an gorîgeha 
ku diyariyê pîroz dike? ??Ji ber vê yekê her kesê 
ku bi gorîgehê sond dixwe, hem bi wê û hem jî bi 
. hemûyên ku li ser wê ne sond dixwe. 2! Û her 
kesê ku bi Perestgehê sond dixwe, hem bi wê û 
hem jî bi yê ku di nav wê de ye sond dixwe. ?Îcar 
her kesê ku bi ezmên sond dixwe, ew hem bi 
textê Xwedê û hem jî bi yê ku li ser rûdine sond 
dixwe. 

23“Wey li we hûn Şerîetzan û Fêrisîno! Hey hûn 
durûno! Hûn deheka* pûng, catir û kîmyona xwe 
didin, lê belê hûn tiştên Şerîetê yên hê girîngtir, 
edalet, rehm û baweriyê dihêlin. Diviyabû ku we 
ev bikirana û dev ji yên din jî bernedana. “Hey 
rêberên kor! Hûn pêşûyê dipalînin, lê devê 
dadiqurtînin. 

35“Wey li we hûn Şerîetzan û Fêrisîno! Hûn 
durûno! Hûn derveyî tas û sêniyan dişon, lê 
hindurê wan bi şêlandin û ezperestiyê tije ye. 
26 Hey Fêrisiyê kor! Pêşî hindurê tas û sêniyan 
bişo, wê derveyê wan jî paqij bibe. 

27 “Wey li we hûn Şerîetzan û Fêrisîno! Hey hûn 
durûno! Hûn wek gorên sipîkirî ne, ku ji derve 
xweşik xuya dibin, lê hindurê wan tije hestiyên 
miriyan û hemû tiştên qirêjî ne. #?Bi vî awayî 
hûn jî ji derve wek ên rast li mirovan xuya dibin, 
lê ji hindur ve hûn tije durûtî û xerabî ne. 

2“Wey li we hûn Şerîetzan û Fêrisîno! Hey 
durûno! Hûn ji pêxemberan re goran ava dikin û 
qubên ên rast dixemilînin. %Û hûn dibêjin: 
'*Heke em di dema bav û kalên xwe de bijiyana, 
meyê bi wan re xwîna pêxemberan nerijanda.' 
3Bi vî awayî hûn bi xwe şahidiyê didin ku hûn 
kurên wan in ku pêxember kuştine. Heke wusa 
ye, de hûn jî rabin, karê bav û kalên xwe yê nîvrê 
temam bikin! 

“Hey hûn marno! Hûn nifşên koremaran! 
Hûnê ji hukumê dojehê çawa birevin? “Ji ber vê 
yekê, va ye, ez ji we re pêxember, mirovên şehreza 
û mamosteyan dişînim. Hûnê hinekan ji van 
bikujin û xaç bikin û yên din jî li kinîştên xwe 
bidin ber qamçiyan û ji bajarekî biteriqînin 
bajarê din. #Bi vî awayî wê hemû xwîna bêsûc, 
ya ku li ser rûyê erdê hatiye rijandin bikeve 
stuyê we: Ji xwîna Habîlê rast heta bi xwîna 
Zekeryayê Kurê Berexya, yê ku we di nav Perest- 
geh û gorîgehê de kuşt. %*Bi rastî ez ji we re 
dibêjim, ev tiştên ha hemû wê bên ser vî nifşî. 

Îsa li ser Orşelîmê dilorîne 


“Orşelîm, ey Orşelîm! Tu ya ku pêxemberan 
dikuje û yên ku ji bo wê hatine şandin dide ber 
keviran. Min çiqas xwest ku ez zarokên te 
bicivînim, çawa ku kurk* çîçikên xwe di bin 
baskên xwe de dicivîne, lê we nexwest. Va ye wê 
mala we li we wêran û vala bimîne. “Çimkî ez ji 
we re dibêjim, êdî careke din hûnê min nebînin, 
heta ku hûn nebêjin: 'Yê ku bi navê Xudan tê 
pîroz be” 


Îsa wêrankirina Perestgehê diyar dike 


24 Gava ku Îsa ji Perestgehê derket û diçû, 
şagirtên wî nêzîkî wî bûn û xwestin ku bala wî 
bikişînin ser avahiyên Perestgehê. ?Wî ji wan re 
got: “Hûn van hemûyan dibînin? Bi rastî ez ji we 
re dibêjim, li vir kevir li ser kevir namîne. Tiştek 
namîne ku neyê hilweşandin.” 


Tengahiyên mezin 


3Çaxê Îsa li Çiyayê Zeytûnê rûdinişt, şagirtên 
wî bi serê xwe hatin ba wî û jê re gotin: “Ji me re 
bêje, ka ev tişt wê kengê bibin? Wê çi bibe nîşana 
hatina te û dawiya dinyayê?” “Îsa bersîva wan da 
û got: “Hay ji xwe hebin, da ku tu kes we 
nexapîne. 5Çimkî wê gelek bi navê min bên û 
bêjin: 'Ez Mesîh im' û wê gelekan bixapînin. 
ê Hûnê dengê şeran û li ser şeran bibihîzin, lê 
nebe ku hûn bitirsin. Tiştên weha divê bibin, lê 

hê dawî nehatiye. 'Milet wê li hember miletan, 
padîşahî li hember padîşahiyan rabin. Û wê li 
hin cihan xela û erdhejîn çêbibin. 8Lê ev tiştên 
ha hemû destpêka janan in. 

?“Hingê wê we bigirin, bidin tengahiyê û bikujin. 
Ji ber navê min wê hemû milet ji we nefret 
bikin. "Wê gavê wê gelek ji rê derkevin, hevdû 
bidin dest û ji hev nefret bikin. !'Û wê gelek 
pêxemberên derewîn derkevin û gelekan ji rê 
derxin. '?Bi zêdebûna xerabiyê wê hezkirina 
gelekan sar bibe. Lê yê ku heta dawiyê ragire 
ewê rizgar bibe. '“ Û ev Mizgîniya Padîşahiyê wê li 
hëèmû dinyayê bi şahidî li tevahiya miletan bê 
belavkirin û hingê wê dawî bê. 


Felaketa mezin 


“Çawa ku Daniyêl pêxember dibêje, gava ku 
we tiştê heram ê ku xerakirinê tîne li cihê pîroz 
rawestayî dît -- bila xwendevan fêm bike -- 
'êhingê yên ku li Cihûstanê ne bila birevin çiyan. 
17Bila yê ku li ser banî ye neyê xwarê û tiştekî ji 
hindur hilnede. '!Bila yê li nav zeviyê jî venegere 
ku ebayê xwe hilde. '?Lê wey li wan ên ku di wan 
rojan de bizaro ne û dimêjînin! ?Dua bikin ku 
reva we nekeve zivistanê an roja* Şemiyê. 2' Çimkî 
wê tengahiyeke wusa mezin çêbibe, ku ji 
destpêka dinyayê ve tiştekî weha çênebûye û tu 
car çênabe jî. ??Heke ew roj nehatana kurtkirin, 
tu kes rizgar nedibû, lê ji bo xatirê yên bijartî wê 
ew roj bên kurtkirin. #Di wê demê de heke yek ji 
we re bêje: “Va ye Mesîh li vir e! an jî: “Wa ye ew li 

wir e!” bawer nekin. “Çimkî wê mesîhên derewîn 
û pêxemberên derewîn derkevin, nîşan û karên 
mezin raber bikin, ku bibe ewê bijartiyan jî ji rê 
derxin. #Va ye min ji pêşî ve ev ji we re got. #Îcar 
heke yek ji we re bêje: 'Va ye Mesîh li çolê ye! 
dernekevin derve, an bêje: 'Va ye li oda hindur e! 
bawer nekin. # Çawa ku birûsk ji Rojhilat diavêje 
û heta Rojava ronahî dike, wê hatina Kurê Mirov 
jî bi vî awayî be. #Kelaş li ku derê be, wê teyrên 
kelaşan li wê derê bicivin. 


Vegerîna Kurê Mirov 


29“Di pey tengahiya wan rojan de, di cih de, 
“Roj wê tarî bibe 
Û heyv ronahiya xwe nade. 
Stêr wê ji ezmanan bikevin 
Û rojgêranên* ezmanan ji riya xwe 
derkevin.” 

Hingê wê nîşana Kurê Mirov li ezmên xuya 
bibe û wê hemû miletên li ser erdê li xwe bixin. 
Ewê bibînin ku Kurê Mirov bi hêz* û rûmeta 
mezin li ser ewrên ezmên tê. Ewê milyaketên 
xwe bi boriya dengbilind bişîne û milyaket wê 
bijartiyên wî ji çar enîşkan, ji aliyekî ezmên heta 
aliyê din ê ezmên bicivînin. 


Dara hêjîrê 
“Îcar ji dara hêjîrê vê dersê hîn bibin: Çaxê 
ku çiqilên wê dibişkivin û pelên wê şîn dibin, 
hûn dizanin ku havîn nêzîk e. #Bi vî awayî, gava 

ku hûn jî van hemû tiştan dibînin, bizanin ku ew 
nêzîk e, li devê derî ye. “Bi rastî ez ji we re 
dibêjim, heta ku ev tiştên ha hemû çênebin ev 
nifş nabihûre. #*5Wê erd û ezman bibihûrin, lê 
gotinên min tu car nabihûrin. 


Roj û saeta ku bi tenê Xwedê dizane 


%“Lê heçî ew roj û ew saet e, ne milyaketên 
ezmanan û ne jî Kur, ji Bav pê ve tu kes pê 
nizane. “Ka di rojên Nûh de çawa bû, hatina 
Kurê Mirov jî wê wusa çêbibe. **Çimkî beriya 
tofanê, mirovan dixwar û vedixwarin, jin dianîn 
û mêr dikirin; heta wê roja ku Nûh kete gemiyê, 
wan pê nizanibû ku wê çi bibe, heta ku tofan 
rabû û ew bi xwe re birin. Wê hatina Kurê Mirov 
jî bi vî awayî çêbibe. “Hingê du mirov wê li nav 
zeviyê bin, wê yek bê birin û yek bê hiştin. 4'Du 
jin wê li ser destar bin, wê yek bê birin û yek bê 
hiştin. 

42“Ji ber vê yekê hişyar bimînin, çimkî hûn 
nizanin Xudanê we wê kîjan rojê bê. 4Lê vê yekê 
bizanin: Heke malxwê malê bizaniya ku bi şev çi 
çaxî diz wê bê, ewê hişyar bima û nedihişt ku diz 
bikeve mala wî. 4Ji ber vê yekê hûn jî amade 
bin, çimkî wê Kurê Mirov di saetekê de bê ku 
hûn nizanin. 


Xulamê dilsoz û xulamê xerab 


^ 


43“Xulamê dilsoz û şehreza kî ye? Ewê ku 
malxwê malê ew li ser xulamên xwe daniye ku 

xwarina wan di çaxê wan de bide. “Xwezî bi wî 
xulamî, gava ku axayê wî bê û wî li ser karê wî 
bibîne. 4” Bi rastî ez ji we re dibêjim, ewê wî li ser 
hemû malê xwe bike berpirsiyar. 4Lê heke ew 
xulamê xerab ji xwe re bêje: 'Wê axayê min bi 
derengî bikeve' “û dest pê bike li hevalên xwe 
yên xulam bixe, bi serxweşan re bixwe û vexwe, 
š%wê axayê wî xulamî di wê rojê de bê ku ew ne li 
hêviya wî ye û di wê saetê de ku ew pê nizane. 
šWê wî perçe perçe bike û para wî bi durûyan re 
bide. Li wir wê bibe girîn û qirçîna diranan. 


Mesela deh keçên xama 


25 “Hingê wê Padîşahiya Ezmanan bimîne vê 
yekê: Deh keçên xama çirayên xwe hildan û çûn 
pêşiya zavê. ?Pênc ji wan bêaqil û pênc ji wan 
şehreza bûn. ?!Yên bêaqil rahiştin çirayên xwe, lê 
bi xwe re dohn hilnedan. 4Lê yên şehreza bi 
çirayên xwe re, di derdanan de dohn jî hildan. 
5Gava ku zava bi derengî ket, xewê ew hemû 
girtin û razan. 

ê“Nîvê şevê dengek hat: 'Va ye zava tê! Derkevin 
pêşiya wî!" ”'Hingê hemû keçên xama rabûn û 
çirayên xwe amade kirin. Yên bêaqil ji yên 
şehreza re gotin: 'Hinek ji dohnê xwe bidin me, 
çirayên me ditemirin.' !Wan bersîv da û gotin: 
“Na, dibe ku têra me û we neke. Çêtir e ku hûn 
herin ba dohnfiroşan û hinekî ji xwe re bikirin.” 
9Lê gava ku ew çûbûn dohn bikirin zava hat. 
Keçên xama yên ku amade bûn bi wî re ketin 
şahiya dîlanê û derî hat dadan. !'Piştre yên din 

hatin û gotin: 'Axa, axa! Derî li me veke!' '?Wî li 
wan vegerand û got: “Bi rastî ez ji we re dibêjim, 
ez we nas nakim.' 

!2“Ji ber vê yekê hişyar bin, çimkî hûn ne bi 
rojê û ne jî bi saetê dizanin.” 


Mesela telantan 


ı44Dîsa Padîşahiya Ezmanan dimîne vê yekê: 
Zilamek hebû, gava ku çû welatekî din. gazî 
xulamên xwe kir û malê xwe spart wan. !#Wî li 
gor karîna her yekî ji wan, pênc telant* da yekî, 
du telant da yekî û telantek jî da yekî. Û derket 
riya xwe. !'êYê ku pênc telant standibûn, zû rabû, 
perê xwe da xebitandin û pêncên din kar kirin. 
'”Bi vî awayî yê ku du telant standibûn jî du 
telantên din kar kirin. '!Lê yê ku telantek 
standibû rabû erd kola û pereyê axayê xwe 
veşart. 

“Piştî demeke dirêj axayê xulaman vegeriya û 
bi wan re hesabê xwe kir. Yê ku pênc telant 
standibûn, pênc telantên din jî anîn. Wî got: 
“Ezbenî, te pênc telant dabûn min. Binihêre, min 
pêncên din jî qezenc kirin.' ?' Axayê wî jê re got: 
'Aferim, xizmetkarê qenc û dilsoz! Te di tiştên 
hindik de dilsoziya xwe nîşan da, ezê te deynim 
ser gelek tiştan. Were û beşdarî şahiya axayê xwe 
bibe! 

2“Yê ku du telant standibûn jî hat û got: 
“Ezbenî, te du telant dabûn min; binihêre, min 
diduyên din jî qezenc kirin.' #Axayê wî got: 
'Aferim, xizmetkarê qenc û dilsoz! Te di tiştên 

hindik de dilsoziya xwe nîşan da, ezê te deynim 
ser gelek tiştan. Were û beşdarî şahiya axayê xwe 
bibe! i 

244“Piştre yê ku telantek standibû hat û got: 
“Ezbenî, min dizanibû ku tu mirovekî hişk î û 
cihê ku te lê neçandiye tu didirûyî û cihê ku te 
tov lê nereşandiye tu berhev dikî. #Îcar ez 
tirsiyam, ez çûm, min erd kola û telantê te tê de 
veşart. Ha, ji te re telantê te.” #?#Axayê wî lê 
vegerand û got: “Hey xizmetkarê xerab û tiral! 
Madem te dizanibû cihê ku min lê neçandiye ez 
didirûm û cihê ku min tov lê nereşandiye ez 
berhev dikim? Naxwe diviyabû te perê min 
daniya banqeyê, gava ku ez vegeriyam minê bi 
fayiza wî ve bistanda. #Ji bo vê yekê wî telantî ji 
wî bistînin û bidin wî yê ku deh telantên wî hene. 
2Çimkî bi kê re hebe, wê ji wî re bê dayîn û bi 
ser de zêde bibe. Bi kê re tunebe, ya ku pê re 
heye jî wê jê bê standin. “Vî xizmetkarê bêkêr 
biavêjin tariya derve. Li wir wê bibe girîn û 
qirçîna diranan.'” 


Roja hukumkirinê 


“Gava ku Kurê Mirov bi rûmeta xwe ve bê û 
hemû milyaket pê re, ewê li ser textê xwe yê 
rûmetê rûne. “Hemû milet wê li ber wî bicivin û 
ewê wan ji hevdû cihê bike, wek ku şivan miyan 
ji bizinan cihê dike. Ewê miyan bide aliyê xwe 
yê rastê, bizinan bide aliyê xwe yê çepê. “Piştre 
wê Padîşah ji yên li aliyê xwe yê rastê re bêje: 
“Werin, hûn pîrozên Bavê min, wê Padîşahiya ku 

ji damezirandina dinyayê ve ji bo we hatiye 
amade kirin, bistînin. #Çimkî ez birçî bûm, we 
xwarin da min; ez tî bûm we av da min; ez xerîb 
bûm we ez hewandim; #%ez tazî bûm, we ez bi cil 
kirim; ez nexweş bûm, hûn li min bûn xweyî; ez 
di zîndanê de bûm, hûn hatin ba min.” 

37“Hingê wê yên rast li wî vegerînin û bêjin: 'Ya 
Xudan, me kengê tu birçî dîtî û tu têr kirî, an 
kengê tî dîtî û av da te? #?Me kengê tu xerîb dîtî û 
tu hewandî, an tazî dîtî û tu bi cil kirî? Me kengê 
tu nexweş an di zîndanê de dîtî û em hatin ba 
te?” “Wê Padîşah bersîvê bide û ji wan re bêje: 
“Bi rastî ez ji we re dibêjim, we çi ji yekî ji van 
birayên min ên herî biçûk re kiribe, we ew ji min 
re kiriye.” 

41“Piştre wê ji yên li milê xwe yê çepê re jî bêje: 
Ji min dûr bikevin, hûn ên ku nifir lêbûyî, herin 
agirê herheyî yê ku ji bo Îblîs û milyaketên wî 
hatiye amadekirin. “Çimkî ez birçî bûm, we 
xwarin neda min, ez tî bûm, we av neda min. 
4Ez xerîb bûm, we ez nehewandim. Ez tazî bûm, 
we ez bi cil nekirim. Ez nexweş û di zîndanê de 
bûm, hûn nehatin ba min.' 

4“Hingê ewê li wî vegerînin û bêjin: 'Ya Xudan, 
me kengê tu birçî, an tî, an xerîb, an tazî, an 
nexweş, an jî di zîndanê de dîtî û me alîkariya te 
nekir?” “Ewê bersîva wan bide û bêje: 'Bi rastî 
ez ji we re dibêjim, we çi ji bo yekî ji vanên herî 
biçûk nekiribe, we ew ji bo min jî nekiriye.” 
4tÎcar evên ha wê herin ezaba herheyî, lê yên rast 
wê herin jiyana* herheyî.” 

XAÇKIRINA ÎSA Û VEJÎNA WÎ 


Şêwira kuştina Îsa 


26 Gava ku Îsa ev hemû peyvên ha anîn serî ji 
şagirtên xwe re got: ?“Hûn dizanin ku piştî du 
rojan Cejina* Derbasbûnê ye. Wê Kurê Mirov 
bidin dest, da ku bê xaçkirin.” 

?Hingê serekên kahînan û rihsipiyên gel, li 
qesra Serokkahînê ku navê wî Qeyafa bû civiyan 
“û bi hev şêwirîn ku Îsa bi hîle bigirin û wî 
bikujin. !Lê wan digot: “Bila ne di cejinê de be, 
da ku di nav xelkê de tevliheviyek çênebe.” 


Îsa li Beytanyayê tê rûnkirin 


8Gava Îsa li Beytanyayê li mala Şimûnê kotî 
bû, ? jinikekê di firaxeke mermerê sipî de rûnekî 
gelek giranbiha anî. Çaxê Îsa li ser sifrê rûdinişt 
wê rûn bi serê wî de rijand. ! Gava şagirtan ev 
dît, hêrs bûn û gotin: “Çima ev rûnê ha hat ziyan 
kirin? !Ev dikaribû bi bihayekî giran bihata 
firotin û li belengazan bihata belavkirin.” 

0Lê Îsa bi vê yekê dizanibû û ji wan re got: 
“Çima hûn jinikê diêşînin? Wê ji bo min tiştekî 
qenc kir. 'Çimkî wê belengaz hergav di nav we 
de bin, lê ezê hergav ne di nav we de bim. 
12.Jinikê ev rûnê bîhnxweş bi ser bedena min de 
rijand, da ku min ji bo veşartinê amade bike. 
13Bi rastî ez ji we re dibêjim: Ev Mizgînî li ku 
dera dinyayê bê belavkirin, ew tiştê ku vê jinikê 
kir jî ji bo bîranîna wê bê gotin.” 

Xiyaneta Cihûda 


“Hingê yek ji diwanzdehan, ku jê re Cihûdayê” 
Îsxeryotî dihat gotin, çû ba serekên kahînan '*û 
ji wan pirsî: “Heke ez wî bidim destê we hûnê çi 
bidin min?” Îcar wan jî sî zîv hijmartin û danê. 
!'êJi wê demê bi şûn de Cihûda li keysekê digeriya 
ku Îsa bide dest. 


Bi şagirtan re şîva Cejina Derbasbûnê 


Di roja pêşî ya Cejina* Nanê Şkeva de şagirt 
hatin ba Îsa û jê pirsîn: “Tu dixwazî em li ku derê 
ji te re şîva Cejina* Derbasbûnê amade bikin ku 
tu bixwî?” !*èWî li wan vegerand û got: “Herin 
bajêr, ba filan mirovî û jê re bêjin: “Mamoste 
dibêje: Dema min nêzîk bûye. Ezê Cejina Derbas- 
bûnê bi şagirtên xwe re li mala te pîroz bikim.'” 
'*Wek ku Îsa ji wan re gotibû şagirtan kir û şîva 
Cejina Derbasbûnê amade kirin. 
` #Gava bû êvar, ew bi diwanzdehan re li ser 
sifrê rûnişt. ?'Îcar çaxê ku wan şîv dixwar Îsa 
got: “Bi rastî ez ji we re dibêjim ku wê yek ji we 
min bide dest.” #Ew gelek xemgîn bûn û dest pê 
kirin yek bi yek ji wî pirsîn: “Gelo ez im, ya 
Xudan?” #Îsa li wan vegerand û got: “Yê ku bi 
min re pariyê xwe li firaxê xist, ew e yê ku wê 
min bide dest. “Ji xwe Kurê Mirov wê here wek 
ku li ser wî hatiye nivîsîn. Lê wey li wî mirovî ku 
Kurê Mirov bide dest! Wê ji bo wî çêtir bûya ku 
ew nehata dinyayê.” 5Hingê Cihûdayê ku wê ew 
bida dest, got: “Ya Mamoste! Ma ew kes ez im?” 

Îsa bersîv da: “Erê, te bi xwe got.” 


Sifra ku Îsa danî 


2% Gava wan xwarin dixwar, Îsa nan hilda, şikir 
kir, ew şkand, da şagirtan û got: “Bigirin û 
bixwin, ev bedena min e.” 

27 Piştre wî kasek hilda, şikir kir, da wan û got: 
“Hûn hemû ji vê vexwin. “Çimkî ev xwîna min a 
Peymanê* ye ku ji bo lêbihûrtima gunehan di ber 
gelekan de tê rijandin. #?Ez ji we re dibêjim: 'Êdî 
ez ji vî berê mêwê venaxwim, heta wê roja ku ez 
di Padîşahiya Bavê xwe de bi we re ji ya nû 
vexwim.'” 

Piştî ku wan zebûrek strand, derketin Çiyayê 
Zeytûnê. 


Îsa înkarkirina Petrûs 
ji pêşî ve diyar dike 


Hingê Îsa ji wan re got: “Îşev hûnê hemû li ser 

min dudilî û sist bibin, çimkî hatiye nivîsîn: 

“Ezê li şivên bixim 

Û miyên kerî jî wê belav bibin.” 
3?“Lê piştî ku ez ji mirinê rabim, ezê beriya we 
herim Celîlê.” Petrûs lê vegerand û got: “Hemû 
jî li ser te dudilî û sist bibin, ez tu car dudilî û 
sist nabim.” “Îsa bersîva wî da: “Bi rastî ez ji te 
re dibêjim, hema îşev, berî ku dîk bang bide tê 
sê caran min înkar bikî.” Petrûs got: “Heke divê 
ku ez bi te re bimirim jî, ez tu caran te înkar 
nakim.” Hemû şagirtan jî weha got. 

Li baxçê Gêtşemaniyê 

Hingê Îsa bi şagirtên xwe re çû cihê ku jê re 
Gêtşemanî tê gotin û ji wan re got: “Hûn li vir 
rûnin, heta ku ez herim dera ha û dua bikim.” 
3? Wî Petrûs û herdu kurên Zebedî bi xwe re birin 
û dest pê kir, diltengî û xemeke giran ew girt. 
% Hingê wî ji wan re got: “Dilê min gelek teng dibe, 
ez dikim bimirim. Li vir bin û bi min re hişyar 
bimînin.” 

Hinekî pêşve çû, xwe deverû avêt erdê û dua 
kir: “Bavê min, heke dibe bila ev kas ji min 
derbas bibe. Lê bila ne bi daxwaza min be, bi ya 
te be.” 

4Piştre ew vegeriya ba şagirtan û ew di xew de 
dîtin. Ji Petrûs re got: “Ma we nikaribû hûn 
saetekê jî bi min re hişyar bimînin? ^'Hişyar 
bimînin û dua bikin, da ku hûn neyên 
ceribandin. Erê, ruh bi daxwaz e, lê beden bê 
hêz e.” 

4Cara diduyan ew çû û dua kir: “Bavê min, 
heke heta ku ez vê kasê venexwim ji min 
derbasbûna wê nabe, bila daxwaza te bê cih.” 
4Îsa vegeriya û ew dîsa di xew de dîtin. Çimkî 
çavên wan ji xewê diçûn serhev. “Wî ew hiştin, 
cardin dûr ket, cara sisiyan dua kir û eynî peyv 
gotin. “Piştre vegeriya ba şagirtên xwe û ji wan 
re got: “Ma hûn hê jî radizin û bîhna xwe vedidin? 
Va ye saet hat, Kurê Mirov didin destê guneh- 
karan. “Rabin, em herin. Va ye, yê ku min dide 
dest nêzîk bû.” 

Girtina Îsa 


“' Hê ew dipeyivî Cihûdayê ku yek ji diwanz- 
dehan bû hat. Bi wî re elaleteke mezin a bi şûr û 
daran hebû. Ev ji aliyê serekên kahînan û rih- 
sipiyên gel ve hatibûn şandin. #Îcar ê ku ew dida 
dest bi wan re li ser îşaretekê li hev hatibû: “Ez 
kê ramûsim ew e, wî bigirin.” “Cihûda sererast 
hat ba Îsa û got: “Silav li te, ya Mamoste!” û ew 
ramûsa. %Îsa lê vegerand û got: “Heval, tu ji bo 
çi hatî, wê bike.” Hingê ew mirov nêzîk bûn, dest 
avêtin Îsa û ew girtin. #'Li ser vê yekê, yekî ku bi 
Îsa re bû, şûrê xwe kişand, ew daweşand xulamê 
Serokkahîn û guhê wî pekand. %Hingê Îsa ji wî 
re got: “Şûrê xwe bixe kalanê wî. Çimkî her kesê 
ku şûr bikişîne ewê bi şûr bimire. #Ma tu dibêjî 
qey ez nikarim gazî Bavê xwe bikim û ew di cih 
de ji diwanzdeh lejyonan* zêdetir milyaket bixe 
bin emirê min? “Lê hingê ew nivîsînên* pîroz ên 
ku dibêjin divê weha bibe, wê çawa bên cih?” 

Wê gavê Îsa ji elaletê re got: “Ma ez rêbirek* 
im ku hûn bi dar û şûran hatine ku min bigirin? 
Her roj ez li Perestgehê rûdiniştim û min hîn 
dikir, lê we ez negirtim. Lê ev hemû çêbûn ku 
nivîsînên pêxemberan bên cih.” Hingê hemû 
şagirtan ew hişt û reviyan. 


Îsa li ber civîna giregiran 


5"Yên ku Îsa girtin ew birin ba Qeyafayê Serok- 
kahîn. Li wir Şerîetzan û rihsipî civiyabûn. 
šš Petrûs ji dûr ve li pey wî hat, heta hewşa 

Serokkahîn. Ew derbasî hindur bû, bi parêz- 
geran re rûnişt, da ku dawiyê bibîne. . 

Îcar serekên kahînan û tevahiya civîna gire- 
giran li hember Îsa li şahidiya derewîn digeriyan 
ku biryara kuştina wî bidin. Bi ser ku gelek 
şahidên derewîn derketin jî, ya kud lê digeriyan 
peyda nekirin. Piştre du şahidên derewîn hatin 
6'û gotin: “Vî zilamî got: 'Ez dikarim Perestgeha 
Xwedê hilweşînim û di sê rojan de ava bikim.'” 
Hingê Serokkahîn rabû ser lingan û ji Îsa re 
got: “Ma tu bersîvê nadî? Ev çi şahidî ye ku evên 
ha li ser te didin?” %®Lê Îsa tu tişt negot. Serok- 
kahîn ji wî re got: “Ez te bi navê wî Xwedayê sax 
didim sondê, heke tu Kurê* Xwedê Mesîh"* î, ji 
me re bêje.” Îsa ji wî re got: “Erê, wek ku te got, 
lê ez ji we re dibêjim: Ji niha û pê ve hûnê 
bibînih ku Kurê Mirov li milê rastê yê hêza 
Xwedê rûniştî û li ser ewrên ezmanan tê.” 

8 Hingê Serokkahîn cilên xwe çirandin û got: 
“Wî çêr* kir! Êdî çi hewcedariya me bi şahidan 
heye? Va ye we çêrkirina wî bihîst. #Hûn çi dibê- 
jin?” Wan lê vegerand û gotin: “Ew ê kuştinê ye!” 

ê”Wê gavê tif kirin ser çavê wî û ew dan ber 
kulman. Hinekan jî sîle lê xistin û gotin: “Ji me re 
pêxemberîtiyê bike, ey Mesîh! Ka kî bû ku li te 


. xist?” 


Petrûs Îsa înkar dike 
*Hingê Petrûs li derve, li hewşê rûniştibû. 
Keçikeke xizmetkar hat ba wî û got: “Tu jî bi İsayê 
Celîlî re bûyî.” "Lê wî li ber hemûyan înkar kir û 

got: “Ez nizanim ku tu çi dibêjî.” "Piştre ew ber 
bi deriyê derve çû, li wir keçikeke din ew dît û ji 
yên li wê derê re got: “Ev zilam bi Îsayê Nisretî re 
bû.” '2Wî dîsa bi sond înkar kir û got: “Ez wî nas 
nakim!” Demekê bi şûn de yên ku li wir bûn 
çûn ba Petrûs û gotin: “Bi rastî tu bi xwe jî yek ji 
wan î. Çimkî zimanê te te dide dest.” “Hingê wî 
dest bi nifiran kir, sond xwar û got: “Ez wî mirovî 
nas nakim!” Di cih de dîk bang da. 5Li ser vê 
yekê peyva ku Îsa gotibû hat bîra Petrûs: “Berî 
ku dîk bang bide tê sê caran min înkar bikî.” 
Hingê ew derkete derve û bi dilşewatî giriya. 


Cihûda xwe dadileqîne 


27 Çaxê bû sibe hemû serekên kahînan û rih- 
sipiyên gel ji bo ku Îsa bikujin bi hev şêwirîn. 
2Ew girêdan, birin û dan destê Pîlatoyê walî. 

3Cihûdayê ku Îsa dabû dest, gava dît ku ew hat 
hukumkirin, li kirina xwe poşman bû û sî zîv li 
serekên kahînan û rihsipiyan zivirandin û got: 
4“Min guneh kir. Ez bûm sedemê xwîna bêsûc.” 
Wan lê vegerand û gotin: “Me çi ji vê ye? Tu 
bifikire.” 5:Cihûda zîv avêtin nav Perestgehê û 
derket. Ew çû û wî xwe daleqand. Serekên 
kahînan zîv hildan û gotin: “Nabe ku em van 
peran bixin xezîna Perestgehê, çimkî perên 
xwînê ne.” 'Bi hev şêwirîn û ji bo veşartina 
biyaniyan Zeviya Cêrçêker kirîn. !Ji ber vê yekê 
ji wê zeviyê re heta îro jî 'Zeviya Xwînê' tê gotin. 
?!Hingê ew peyva ku bi devê Yêremya pêxember 
hatibû gotin hat cih: “Wan sî zîv girtin, bi wî 

bihayê ku ji kurên Îsraêl hinan ji bo wî vebirîbûn 
tû wan pê Zeviya Cêrçêker kirîn, wek ku Xudan 
li min emir kiribû.” 


Îsa li ber Pîlatoyê walî 


ı Îsa li pêş walî rawesta û wî jê pirsî: “Ma tu 
padîşahê Cihûyan î?” Îsa lê vegerand û got: “Erê, 
wek ku te got.” '”Gava ku ew ji aliyê serekên 
kahînan û rihsipiyan ve hat sûcdarkirin, wî tu 
bersîv neda. !!Hingê Pîlato jê pirsî: “Ma tu wê 
şahidiya ku ew li hember te didin nabihîzî?” 
':Îsa bersîv neda û peyvek jî negot, wusa ku walî 
gelek şaş ma. 


Hukumê kuştina Îsa 


Adeta walî bû ku di cejinê de girtiyekî ku gel 
dixwaze berde. '*Wê demê bi navê Barabas 
girtiyekî navdar hebû. !”Gava ku elalet civiya 
Pîlato ji wan pirsî: “Hûn dixwazin ez kîjanî ji bo 
we berdim? Barabas an Îsayê ku. jê re dibêjin 
Mesîh?” '?Çimkî wî dizanibû ku wan Îsa ji çav- 
nebarî girtine û dane destê wî. Çaxê Pîlato li 
ser kursiyê hukumkirinê rûniştibû Jina wî jê re 
ev xeber şand: “Nebe ku tu tiştekî bi wî mirovê 
rast bikî, çimkî îşev di xewna xwe de min ji rûyê 
wî gelek tengahî dît.” 

20Lê belê serekên kahînan û rihsipiyan nav di 
elaletê dan ku bixwazin Barabas bê berdan û Îsa 
bê kuştin. ?2!'Walî ji wan pirsî: Ji herduyan hûn 

dixwazin ku ez kîjanî ji bo we berdim?” Wan jî 
got: “Barabas!” ??Pîlato got: “Naxwe ez bi Îsayê ku jê 
re dibêjin Mesîh çi bikim?” Hemûyan bersîv da: 
“Bila bê xaçkirin!” #Pîlato pirsî: “Çima? Wî çi xerabî 
kiriye?” Lê ew hê bêtir qîriyan: “Bila bê xaçkirin!” 

2“ Gava Pîlato dît ku tiştek ji destê wî nayê, lê 
bêtir tevlihevî derdikeve, wî av hilda, li pêş elaletê 
destê xwe şûşt û got: “Ez ji xwîna vî mirovî bêrî 
me. Ev karê we ye.” #Hemû xelkê bersîv da: 
“Bila xwîna wî di stûyê me û zarokên me de be!” 
2% Hingê wî Barabas ji bo wan berda, Îsa da ber 
qamçiyan û da destê wan, da ku bê xaçkirin. 


Leşker tinazên xwe bi Îsa dikin 


27Wî çaxî leşkerên walî Îsa birin qesrê û hemû 
tabûra* leşkeran li ser serê wî civandin. #Wan 
ew tazî kir û xiftanekî sor li wî kirin. #?Tacek ji 
stiriyan honandin û danîn ser serê wî. Çîtikek 
kirin destê wî yê rastê, li ber wî çûn ser çokan, 
tinazên xwe pê kirin û gotin: “Bijî padîşahê 
Cihûyan!” %Tif kirinê, çîtik ji dest standin û li 
serê wî xistin. ?'Piştî ku pê tinazên xwe kirin, 
xiftan hilanîn û cilên wî lê kirin. Piştre ew birin 
ku wî xaç bikin. 


Xaçkirina Îsa 


% Gava ku derketin derve, wan yekî Kûrênî dît 
ku navê wî Şimûn bû, wan bi zorê xaça Îsa bi wî 
dan hilgirtin. #Çaxê ew hatin wî cihê ku jê re 
Golgota dihat gotin -- ku tê mana “GQoqê Serî” -- 

“4wan li wir şerab û zirav tevlihevkirî danê. Lê 
dema ku Îsa tam kir, nexwest vexwe. 

Piştî ku wan ew xaç kir, wan cilên wî bi pişk li 
xwe leva kirin. *Û li wir rûniştin û çavdêriya wî 
kirin. Nivîsa ku ew pê sûcdar dikirin li ser serê 
wî danîn: EV ÎSAYÊ PADÎŞAHÊ CIHÛYAN E. *Îcar du 
rêbir jî bi wî re hatin xaçkirin; yek li milê wî yê 
rastê, yê din li milê wî yê çepê. “Yên ku di wir re 
derbas dibûn, serê xwe dihejandin, çêrî Îsa 
dikirin “û digotin: “Ka teyê Perestgeh hilwe- 
şanda û di sê rojan de ava bikira! Heke tu Kurê 
Xwedê yî ji xaçê were xwarê û xwe rizgar bike!” 
4Bi vî awayî serekên kahînan, Şerîetzan û 
rihsipiyan jî tinazên xwe pê dikir #û digotin: 
“Yên din rizgar kirin, lê nikare xwe rizgar bike? 
Ew Padîşahê Îsraêlê ye! Ka bila niha ji xaçê were 
xwarê, emê baweriyê bi wî bînin. “Wî xwe 
dispart Xwedê. Heke Xwedê ji wî hez dike, bila 
niha wî rizgar bike. Çimkî digot: 'Ez Kurê Xwedê 
me.'” “ Rêbirên ku bi wî re hatibûn xaçkirin jî bi 
vî awayî lome lê dikirin. 


Mirina Îsa 

45Piştî nîvro saet ji diwanzdehan heta saet 
sisiyan tarî ket erdê. “Saet li dora sisiyan Îsa bi 
dengekî bilind qîriya: “Elî, Elî, lama sabaxtanî?” 
ku tê maneya: “Xwedayê min, Xwedayê min, te 
çima ez berdam?” 4' Gava hin ji yên ku li wir bûn 
ev bihîstin, gotin: “Ew gazî Êlyas dike.” #Di cih 
de yek ji wan rabû û avgirek* hilda. Wî ew bi 
sihikê* tije kir, bi serê çîtikekî ve danî û dirêjî 

Îsa kir ku vexwe. “Yên din gotin: “Ka bihêle, em 
bibînin ka Êlyas wê bê ku wî rizgar bike.” 

š'Îsa careke din bi dengekî bilind qîriya û ruhê 
xwe da. 5'Di wê gavê de perda Perestgehê ji serî heta 
binî çiriya û bû du perçe. Erd hejiya û lat qelişîn. 
52Gor vebûn û gelek kesên pîroz ên ku miribûn, 
rabûn. “Ew ji goran derketin û piştî rabûna Îsa 
çûn Bajarê" Pîroz û ji aliyê gelekan ve hatin dîtin. 

5Çaxê sersed* û yên ku bi wî re çavdêriya Îsa 
dikirin erdhejîn û tiştên bûyî dîtin, ji tirsa biz- 
diyan û gotin: “Bi rastî jî, ev Kurê Xwedê bû!” 

5 Gelek jin li wir bûn û ji dûr ve temaşe 
dikirin. Ew ji Celîlê li pey Îsa hatibûn û ji wî re 
xizmet kiribûn. “Meryema Mejdelanî, Meryema 
diya Aqûb û Ûsiv û diya kurên Zebedî di nav 
wan de bûn. 


Veşartina Îsa 


5”Gava ku bû êvar, mirovekî dewlemend ê ji 
Arîmetyayê hat. Navê wî Ûsiv bû û ew bi xwe jî 
şagirtê Îsa bû. *#Çû ba Pîlato û laşê Îsa jê xwest. 
Pîlato jî emir da ku laş bidin wî. % Ûsiv ew hilanî, 
bi cawekî paqij ê keten pêça “û ew di gora xwe 
ya nû de, ya ku di latê de kolabû veşart. Wî 
kevirekî mezin gêr” kir ber devê gorê û çû. 
61Meryema Mejdelanî û Meryema din li pêşberî 
gorê rûniştibûn. 


Nobedarên gorê 


82 Dotira rojê -- rojek piştî roja Amadekirinê -- 


93 


Metta 28 





serekên kahînan û Fêrisî çûn ba Pîlato û gotin: 
8“Ezbenî, di bîra me de ye hê gava ku ewê 
xapînok dijiya, gotibû: 'Piştî sê rojan ezê rabim.' 
4Ji ber vê yekê emir bide, da ku gor heta sê 
rojan bê parastin. An na, şagirtên wî dikarin bên 
laşê wî bidizin û ji gel re bêjin ku ew ji nav 
miriyan rabûye. Hingê wê xapandina dawî ji ya 
pêşî xerabtir be.” *Pîlato got: “Nobedarên di 
emirê we de hene. Herin û hûn çawa dizanin, 
wusa gorê biparêzin.” #êEw jî çûn gor parastin, 
kevir mor kirin û nobedar danîn ber. 


Vejîna Îsa 

28 Piştî Şemiyê, roja pêşî ya heftiyê serê sibê 
zû Meryema Mejdelanî û Meryema din çûn ku li 
gorê binihêrin. 2Ji nişkê ve erdhejîneke mezin 
çêbû. Çimkî milyaketekî Xudan ji ezmanan hate 
xwarê, çû ser gorê, kevir gêr* kir û li ser rûnişt. 
2Dîtina wî wek birûskê û cilên wî wek berfê sipî 
bûn. “Nobedar ji tirsa wî lerizîn û bûn wek miriyan. 

5 Milyaket ji jinan re got: “Hûn netirsin, ez dizanim 
ku hûn li Îsayê ku hatibû xaçkirin digerin. 8Ew 
ne li vir e, ew rabûye, wek ku wî gotibû. Werin û 
wî cihê ku ew lê dirêjkirî bû bibînin. 'Îcar zû 
herin ji şagirtên wî re bêjin: 'Ew ji nav miriyan 
rabûye û va ye beriya we diçe Celîlê. Hûnê wî li 
wê derê bibînin. Va ye min ji we re got.”” 

Jin bi lez ji gorê vegeriyan, bi tirs û bi şahiyeke 
mezin reviyan ku ji şagirtên wî re bêjin. !Ji nişkê 
ve Îsa rastî wan hat û got: “Aştî* li ser we be.” Ew 
nêzîkî wî bûn, xwe avêtin lingên wî û perizîn* wî. 


94 


Metta 28 





'0Hingê Isa ji wan re got: “Netirsin. Herin û ji 
birayên min re bêjin, bila biçin Celîlê. Li wir ewê 
min bibînin.” 


Bertîldayîna nobedaran 


ı11Gava ku hê jin.di rê de bûn, hinek ji nobe- 
daran gihîştin bajêr û hemû tiştên bûyî ji 
serekên kahînan re gotin. '?Piştî ku serekên 
kahînan bi rihsipiyan re civiyan û şêwirîn, gelek 
pere dan leşkeran "û gotin: “Bêjin: “Gava ku bi 
şev em razayî bûn şagirtên wî hatin û ew dizîn.” 
4Heke ev bigihîje guhê walî, emê wî qanî bikin û 
xemê bi we nadin xwarin.” !':'Wan jî pere standin 
û wek ku li wan hatibû şîretkirin, kirin. Ev gotin 
heta îro jî di nav Cihûyan de belav bûye. 


Îsa xwe nîşanî şagirtên xwe dide 
û wan dişîne 

'êPiştre yanzdeh şagirt çûn Celîlê, wî çiyayê ku 
Îsa ji wan re gotibû herinê. '”Gava ku wan ew dît, 
perizîn wî; lê hinek ji wan dudilî bûn. '*Hingê Îsa 
nêzîkî wan bû û ji wan re got: “Li erdê û li 
ezmanan hemû desthilatî* ji min re hatiye dayîn. 
"9Ji ber vê yekê herin, hemû miletan bikin 
şagirtên min: Wan bi navê Bav, Kur:û Ruhê Pîroz 
imad bikin, hemû tiştên ku min li we emir 
kirine hînî wan bikin, da ku pêk bînin. Va ye ez 

herdem heta dawiya dinyayê bi we re me.” 

